ועדת הכלכלה, כנסת 20, פרוטוקול מספר 775, 2018-06-11 11:00

איתן כבל: שלום לכולם.

איתן כבל: עדיין ניתן לומר בוקר טוב, גברתי מנהלת הוועדה, היועצת המשפטית, היועצים המשפטיים, דובר, רשמת, חברי חבר הכנסת בצלאל סמוטריץ', אורחים נכבדים.

איתן כבל: אני שמח להיות כאן.

איתן כבל: אני מתכבד לפתוח את ישיבת ועדת הכלכלה.

איתן כבל: אני רוצה לומר בגדול שלא תטעו – יש אולי ויכוחים כאלה ואחרים, אבל הם ויכוחים מקצועיים לגיטימיים כי השורה התחתונה היא לרצות לעשות טוב לצרכן.

איתן כבל: זאת נקודת המוצא המרכזית שמונחת כאן לפתחנו, וזה המסלול שאתו אנחנו רוצים ללכת.

איתן כבל: רק אני גם אומר לי, וזה קורה גם לי, ובוודאי אני אומר את זה לחברי בצלאל כמי שנכנס חזק לנישה הזאת של הנושאים הצרכניים שלא פעם אנחנו ממקום טוב, באים לברך ומוצאים את עצמנו מקללים.

איתן כבל: אתה בא להיטיב עם הצרכן – ואני מדבר רק מנקודת מבט צרכנית, לא מה קורה לחברות או לגופים – ולא תמיד בסוף מה שנראה הדבר שנותן את המענה הוא זה שבא לטובתו של הצרכן, ואז נכנסים לכאן פרמטרים נוספים של ניסיון וכדומה.

איתן כבל: גם אני חתום על החוק הזה בדיוק כמו בצלאל שמוביל את החוק.

איתן כבל: בגדול אני אנסה לשים, ברשותך, גברתי, כל העניין שנוגע לחו"ל – אין שום בעיה.

איתן כבל: אם אני צריך להצביע רק על העניין של חו"ל גמרתי את הצעת החוק.

איתן כבל: אני רוצה לומר לך נקודה אחת, והיועצת המשפטית תוסיף נקודות נוספות.

איתן כבל: אני אגיד לך ממה אני מודאג ואפילו מודאג מאוד.

איתן כבל: אחד העניינים המרכזיים שיש בעולם הצרכנות הוא סוגי אפשרויות שאתה נותן ללקוח.

איתן כבל: באותו יום שנקבע שניתן לייצר מדרגות של תשלום – יש מנגנון שאתה יכול לעשות אותו זה יפתח את כל העסקאות הקצובות במדינת ישראל.

איתן כבל: זאת אומרת, זה ברור, זה לא בתקופתי.

איתן כבל: מי כמוך יודע שבעולם המשפט ובעולם הכנסת אתה צריך רק לתת את הפעם הראשונה, ואפילו לפעמים לא את הפעם, אלא פחות.

איתן כבל: ואני לא רוצה, חס וחלילה, שאנחנו נבוא ממקום אחד לתת מענה למקום אחד ונמצא את עצמנו שופכים את התינוק עם המים.

איתן כבל: זה מאוד מטריד אותי.

איתן כבל: זה מצב שבו אנחנו עלולים למצוא את עצמנו על דבר חשוב מאוד, ואינני ממעיט בערכו של העניין שאנחנו עלולים לפתוח פה פתח ענק שפגיעתו תהיה רעה.

איתן כבל: אני אאפשר לך, חבר הכנסת סמוטריץ', להגיד את דבריך.

איתן כבל: אני אאפשר לגברתי, היועצת המשפטית, לתת את ההתייחסות וננסה להגיע בינינו להסכמה ולהבנה.

איתן כבל: גם נציגי הממשלה והאורחים יוכלו לומר דברים אם ירצו לומר.

איתן כבל: אבל מנקודת המבט שלי אם אנחנו צריכים להצביע עכשיו על חו"ל אין לי שום בעיה.

איתן כבל: דרך אגב, השרים לא דיברו איתי.

איתן כבל: היחיד שהתקשר אליי שהוא במקרה חבר שלי הוא אמיר חייט שאמר שזה מקובל על התאחדות המלונאות.

יהל בן נר: מה הוא בדיוק אמר?

איתן כבל: הוא אמר לי שההסכמה שעוד לא שמעתי אותה, אבל אני יודע שמתקיימת, בין שר הכלכלה לבין שר התיירות מקובלת עליהם במובן של הוראת שעה לשנה-שנה וחצי.

איתן כבל: ברשותכם, רק אקרא את נושא הישיבה: הגנת חוק הצרכן (תיקון מס' 56) (ביטול עסקת מכר מרחוק למכירה או למתן שירותי תיירות מחוץ לישראל), התשע"ו2017, הכנה לקריאה שנייה ושלישית.

איתן כבל: בבקשה, בצלאל.

בצלאל סמוטריץ': תודה, אדוני היושב-ראש, לא יכולתי לחשוב על פתיח טוב יותר מהפתיח שנתת.

בצלאל סמוטריץ': סלח לי שאני מחמיא לך, שאני לא אפגע בך - -

איתן כבל: זה קורה.

בצלאל סמוטריץ': - -אחרי שאתה מאמץ עמדות מדיניות שלנו.

בצלאל סמוטריץ': בסוף עוד יגידו שאנחנו מחמיאים לך.

בצלאל סמוטריץ': שמת לב על השולחן הכי ברור את הדילמה שמונחת לפנינו.

בצלאל סמוטריץ': אני רוצה לנסות להציג את הצד שלי בדילמה, ואני שמח שגם שר הכלכלה, גם שר התיירות וגם שר התחבורה הגיעו לאיזושהי הבנה בעניין ותומכים במתווה הביניים הזהיר ומאוזן שאנחנו רוצים להציע כאן.

בצלאל סמוטריץ': חוק הגנת הצרכן הוא חוק יוצא מן הכלל.

בצלאל סמוטריץ': נדמה לי, אדוני היושב-ראש, שאתה גם חתום על החוק המקורי.

איתן כבל: כן, כן.

איתן כבל: יכול להיות.

בצלאל סמוטריץ': זכות הביטול.

איתן כבל: כן, כן.

בצלאל סמוטריץ': זכות הביטול היא סוג של בייבי שלך, וזה דבר נהדר.

בצלאל סמוטריץ': אין ספק שזאת הייתה מהפכה צרכנית סופר קריטית.

בצלאל סמוטריץ': אלא מה – ההשתנות של האופי של השוק חייבת לפעמים גם לשנות את ההסדרים כמו שאמרת קודם.

בצלאל סמוטריץ': אנחנו הרי רוצים בנקודת הקצה להיטיב עם הצרכן ולא להגביל אותו ולפגוע בו.

בצלאל סמוטריץ': כשחוקק המנגנון הזה של זכות הביטול לא היינו פתוחים כל כך לכפר גלובלי קטן ולעסקאות שמבוצעות.

בצלאל סמוטריץ': היינו רגילים לעסקה הקלסית שבה אני יושב מול הסוכן כאן בארץ וקונה את המלון או את הטיסה.

בצלאל סמוטריץ': היום העולם השתנה – רוב העסקאות מבוצעות - - - מיעוט העסקאות מבוצעות כעסקאות קלסיות.

בצלאל סמוטריץ': אגב, אני עדיין אולד-פשן בעניין הזה.

בצלאל סמוטריץ': אני לא עובד עם האינטרנט.

בצלאל סמוטריץ': אני צריך בן אדם שיש לי למי להרים טלפון וגם אם זה עולה עוד קצת כסף זה לא מעניין.

בצלאל סמוטריץ': זה נכון לי בסוכן ביטוח, זה נכון לי בסוכן נסיעות ובכל דבר.

בצלאל סמוטריץ': אבל אני כנראה מיעוט כמו בעוד כמה דברים.

בצלאל סמוטריץ': חלק גדול מאוד עד כדי רוב העסקאות הן עסקאות אחרות.

בצלאל סמוטריץ': בעסקאות האחרות האלה מה שקורה זה שעוקפים את המנגנון שנקבע בחוק כיוון ש"בוקינג" לא כפוף להם וכל אותם סוכני נסיעות בחו"ל לא כפופים להם; והטיסות המוזלות שטסות כאן בארץ לא כפופות להם.

בצלאל סמוטריץ': אז רק המסלול הממסדי מאוד שמי שמשת

בצלאל סמוטריץ': מש בו בסופו של דבר זה אנשים מבוגרים יותר, עם קשיי שפה ופחות נגישות טכנולוגית וקצת יותר חששנים ושמרנים – הם אלה שמשתמשים בזה.

בצלאל סמוטריץ': כאילו באנו להגן עליהם אבל בפועל השארנו אותם הכי פחות מתקדמים מול המכשירים שהשוק המפותח מציע, שהם מכשירים עם יותר גמישות, עם יותר אפשרויות ויותר מחיר.

בצלאל סמוטריץ': לכן חשבנו שהמהלך הנכון שהתחלנו לעשות ביחס למוצרים שנמכרים מאה אחוז לחו"ל שנכון להרחיב אותם לשירותי תיירות גם בארץ – טיסות, מלונות ואירוח.

בצלאל סמוטריץ': אני מודע לזה שהקושי הגדול הוא המדרון החלקלק.

בצלאל סמוטריץ': למה כשמזמינים מקרר לא?

בצלאל סמוטריץ': זאת סוגיה שעולה לא מעט בוועדת כספים בשאלות מיסוי.

בצלאל סמוטריץ': יש היום עד 75 דולר פטור ממכס.

בצלאל סמוטריץ': יש שם דיון להעלות, להוריד, מה זה עושים לעסקים בארץ.

בצלאל סמוטריץ': המשמעות היא שבארץ נכון להיום מדובר עדיין על היקפים קטנים.

בצלאל סמוטריץ': 75 דולר זה לא ההיקפים הגדולים.

בצלאל סמוטריץ': ושוב, יתקנו אותי אלה שיש להם סטטיסטיקות – אני אומר את זה מתחושתי, ממה שאני חי, קורא, רואה, נושם.

אתי בנדלר: צריך לבדוק את הסכומים המצטברים של עסקאות.

בצלאל סמוטריץ': נכון, אבל עדיין אם תסתובבו ברחובות ירושלים עדיין יש שוק.

בצלאל סמוטריץ': יש חנויות, תסתובבו בכל מקום בעיר.

בצלאל סמוטריץ': אני לא אומר שזה לא משמעותי.

בצלאל סמוטריץ': לאשתי יש חנות בגדים וזה משמעותי – אנחנו מרגישים את ההזמנות של שמלות ילדות במסים ב-7.5 שקלים במקום לשלם 50 או 60 - - -

לאה ורון: גם התחפושות.

בצלאל סמוטריץ': כן.

בצלאל סמוטריץ': עדיין אני חושב שזה שולי, ואני צריך לבחון את זה לאורך זמן.

בצלאל סמוטריץ': זאת טעות להישאר מקובע כי זה עיקרון שקבענו אותו אם הוא כבר לא רלוונטי כי השוק מאוד השתנה.

בצלאל סמוטריץ': מה שברור זה שבתחום של האירוח והמלונאות השוק השתנה דרמטית.

בצלאל סמוטריץ': לדעתי, הצרכן היום מפסיד ממה שכביכול רצינו להגן עליו.

בצלאל סמוטריץ': עשינו שני איזונים במנגנון שאנחנו רוצים: א', ההודעה באותיות קידוש לבנה – אתם זוכרים שעשינו נטל ראיה, נטל הוכחה – להראות שנעשה כאן יידוע מוקדם של האפשרויות והמחירים ותנאי הביטול וכל אפשרות שמונחת על העוסק.

בצלאל סמוטריץ': הוא זה שיצטרך להוכיח שהוא נתן את כל המידע ללקוח כדי לאפשר לו בחירה מושכלת ולא עבד עליו וכתב איזושהי כוכבית למטה, והוא לא ראה.

בצלאל סמוטריץ': וזה דבר משמעותי.

בצלאל סמוטריץ': אבל הדבר הכי משמעותי זה העובדה שאנחנו מציעים לקבוע את ההסדר הזה בכל מה שנוגע לפעולות בארץ כהוראת שעה קבועה.

בצלאל סמוטריץ': דהיינו, כל שנה או שנה וחצי זה יצטרך לבוא לכנסת – זה לפחות הייתה כוונת המשורר ומה שאני דיברתי עליו עם השרים.

בצלאל סמוטריץ': אני אסביר למה.

בצלאל סמוטריץ': היום העסקאות שלנו הן עסקאות של refundable – עסקאות שאני יכול לבטל ועל סמך זה נקבע רף המחיר.

בצלאל סמוטריץ': הטענה היא שעסקאות של non refundable אמורות להיות זולות יותר.

בצלאל סמוטריץ': נכון?

בצלאל סמוטריץ': ואנחנו בעצם חוסמים את האפשרות הזאת היום מפני צרכנים שלא נגישים לכל הפלטפורמות האינטרנטיות של חו"ל.

בצלאל סמוטריץ': מה החשש שלנו?

בצלאל סמוטריץ': אם אנחנו נאפשר עסקאות כאלה של non refundable המחיר של היום יהפוך למחיר של non refundable ואם תרצה את ההסדר שמאפשר יכולת ביטול תשלם עוד יותר.

בצלאל סמוטריץ': אז עשינו ההפך ממה שרצינו.

בצלאל סמוטריץ': אנחנו רצינו להוזיל חבילות לצרכן.

בצלאל סמוטריץ': ההתנהגות של השוק תהיה כזאת שעכשיו יגידו לך, אתה רוצה בלי ביטול?

בצלאל סמוטריץ': זה המחיר של היום.

בצלאל סמוטריץ': אתה רוצה עם ביטול?

בצלאל סמוטריץ': זה כבר יותר יקר.

בצלאל סמוטריץ': כדי להכריח את השוק להתנהג באופן שאנחנו רוצים שהוא יתנהג, קרי – להוזיל את המחירים, אנחנו רוצים להפעיל מנוף על המלונאים ועל סוכני הנסיעות וחברות הטיסה ולהגיד להם, אנחנו כל שנה או שנה וחצי – בעיניי, כמה שפחות כדי שזה יהיה כמה שיותר צמוד כי זה צריך להגיע לאופטימום של יכולת לבדוק את זה בנתונים.

בצלאל סמוטריץ': ואז ככל שנראה שהשוק מתנהג בצורה שמעלה מחירים אנחנו מבטלים את ההסדר.

בצלאל סמוטריץ': זאת אומרת ההסדר הזה יצטרך לבוא לכאן כל שנה או שנה וחצי מחדש, וכל שנה וחצי יצטרכו להראות שההתנהגות של השוק הייתה לטובת הצרכן.

בצלאל סמוטריץ': אם יהיו עליות אז יצטרכו לשקף מדדים וכולי, שזה לגיטימי, אבל אפשר יהיה לדעת את זה.

בצלאל סמוטריץ': ואנחנו פתאום נראה עלייה במחירים שהיא לא מוסברת במדדים רלוונטיים.

בצלאל סמוטריץ': מאוד ברור שהמלונאים מנצלים את טוב הלב שלנו לרעה כדי להרוויח על חשבון הצרכנים, ובאותו רגע ההסדר הזה מתבטל.

בצלאל סמוטריץ': זה אומר שאנחנו מכריחים עכשיו את השוק להתנהג באופן שבו המחיר הנוכחי יישאר כמו שהוא בהסדר הקיים שיש יכולת ביטול, לפי הכללים של חוק הגנת הצרכן, ולוודא שאנחנו פותחים עכשיו אפיק זול יותר למי שרוצה בהודעה מוחלטת, בידיעה מוחלטת ונכנס לזה בעיניים פקוחות, ומקבל החלטה שהוא רוצה לקבל את השירות הזה.

בצלאל סמוטריץ': אלה דבריי ככותרת.

בצלאל סמוטריץ': כמו שאמרתי, שלושת השרים הרלוונטיים – כלכלה, תיירות ותחבורה שאנשיהם ישבו פה והעלו את הדברים תומכים בהסדר.

איתן כבל: תודה, חבר הכנסת סמוטריץ', אנחנו נפתח עכשיו את הדיון.

איתן כבל: גברתי היועצת המשפטית, אנא הציגי את העניין כפי שאת רואה אותו.

איתן כבל: נפתח את זה לדיון ולהתייחסויות של המשרדים ונקבל החלטה.

איתן כבל: אין פה יותר מדי.

איתן כבל: אנחנו כבר בנקודת הקצה.

אתי בנדלר: אני מתייחסת להצעה ברמה העקרונית, אדוןני, משום שנחשפתי להצעה ברמה העקרונית הן מהתקשורת, הן בשיחת מסדרון עם חבר הכנסת סמוטריץ'; וראיתי הבוקר שאתמול אחר הצהריים נשלחה הצעת נוסח שמטבע הדברים, כמובן, לא יכולתי לעבור עליה, ולכן לא אוכל כרגע להתייחס לנוסח, אלא אך ורק לרמה העקרונית.

אתי בנדלר: אחרי שנחשפתי לעניין רציתי לבדוק מה קורה עם עסקאות non refundable בתחום התיירות באירופה.

אתי בנדלר: כל מי שהזמין, וגם אני הזמנתי, יודע שיש אפשרות גם לעסקאות שניתן לבטלן וגם לעסקאות שלא ניתן לבטלן.

אתי בנדלר: בדרך כלל התרשמתי שהעסקאות שלא ניתן לבטלן, מחירן נמוך בשיעור ניכר מהעסקאות שניתן לבטלן.

אתי בנדלר: זאת אומרת יש פרמיה די גדולה על כך שניתן לבטל את העסקאות; ורציתי לדעת איך העניין מוסדר, אם הוא בכלל מוסדר, או שמדובר אך ורק בנוהג סוחרים באירופה.

אתי בנדלר: פשוט כדי לבוא יותר מוכנה לדיון כאן.

אתי בנדלר: פניתי למחלקת המחקר והמידע של הכנסת בעניין הזה שהתחילו להכין עבודה, והיא תוכן תוך כמה זמן שאינני יודעת, אבל תהיה עבודה של מרכז המחקר והמידע של הכנסת בנושא הזה.

אתי בנדלר: אני יכולה רק לדווח על ממצאים ראשוניים שיש עד כה, וכדאי שהוועדה תהיה מודעת להם.

אתי בנדלר: באירופה יש שתי דירקטיבות שמתייחסות לענייני תיירות, אם נקרא לזה באופן כללי.

אתי בנדלר: ראשית, יש דירקטיבה כללית שעניינה זכויות צרכנים, ומהדירקטיבה הזאת שירותי תיירות מוחרגים.

אתי בנדלר: זאת אומרת עד להתפתחות שמיד אני אדבר עליה כל שירותי התיירות לא הוסדרו בדירקטיבה אירופית וכמובן לא בחקיקה מדינתית שצריכה להתאים את עצמה לדירקטיבה.

אתי בנדלר: לכן הם יכלו לעשות פחות או יותר מה שהם רוצים בעניין הזה.

בצלאל סמוטריץ': היה רציונל להחריג דווקא תיירות מכל הענפים האחרים?

אתי בנדלר: אני לא יודעת.

אתי בנדלר: אלה ממצאים ראשוניים לגמרי, ולכן זה די לקוני.

אתי בנדלר: אנחנו נקבל הרבה יותר מידע בהמשך.

אתי בנדלר: אני גם לא יודעת להגיד לך אפילו מאיזו שנה הדירקטיבה בדבר זכויות הצרכנים.

אתי בנדלר: אבל כעובדה שירותי תיירות הוחרגו מהדירקטיבה הזאת, ולכן התפתחו פרקטיקות מסחריות שונות בקשר לשירותי תיירות באירופה.

אתי בנדלר: מסתבר שהיו הרבה מאוד תלונות והרבה מאוד בעיות וכנראה, גם מקרים שהגיעו לבתי משפט בתחום הזה.

אתי בנדלר: אחרי משא ומתן ממושך הוצאה דירקטיבה חדשה.

אתי בנדלר: הדירקטיבה החדשה מתייחסת אך ורק לחבילות תיירות שמיד אומר מהן.

אתי בנדלר: על כל פנים, בשנת 2015 נחתמה הדירקטיבה בדבר חבילות תיירות, ובהתאם לה יש ליישם אותה החל ביולי 2018.

אתי בנדלר: זאת אומרת, אין עדיין פרקטיקה של ביצוע אותה דירקטיבה.

אתי בנדלר: המדינות נדרשו, כמובן, להתאים את החקיקה המקומית שלהם לעניין הזה, ויש גם החלטות של בית הדין האירופי מה קורה כשמדינה אינה מתאימה את החקיקה המקומית שלה.

אתי בנדלר: זה עדיין מחייב.

אתי בנדלר: מה אומרת בקצה האגוז אותה דירקטיבה?

אתי בנדלר: קודם כול, כפי שאמרתי, היא חלה רק על חבילות תיירות.

אתי בנדלר: מה זה חבילות תיירות?

אתי בנדלר: עסקה שבה הצרכן רוכש שני שירותי תיירות.

אתי בנדלר: זה יכול להיות טיסה ומלון, זה יכול להיות טיסה ורכב, זה יכול להיות רכב ומלון בלבד וכולי.

אתי בנדלר: אז אם הוא רוכש את זה באותה עסקה ברור שזה חל.

אתי בנדלר: הרחיבו את ההגדרה, ואין לי עדיין הגדרה מדויקת על מה עוד זה חל, אבל למשל אם אתה רוכש אצל אותו עוסק, כך הבנתי, בתוך 24 שעות שני שירותים זה כבר נחשב לחבילת תיירות.

אתי בנדלר: במקרים מסוימים אפילו, ככל הנראה, אם אתה רוכש מעוסק אחר שהעוסק הראשון הפנה אליו.

אתי בנדלר: על כל פנים, אנחנו נקבל הגדרה מדויקת.

אתי בנדלר: לגבי כל העסקאות האלה של חבילת תיירות לא יהיה יותר מ-1 ביולי עסקאות non refundable.

אתי בנדלר: אין יותר עסקאות כאלה, ביטלו את זה בגלל הניסיון הרע לאורך שנים של העסקאות האלה והמשמעות שלהן לגבי צרכנים.

אתי בנדלר: כאן הדירקטיבה השאירה שתי אופציות: אופציה אחת שניתן יהיה לבטל, כאמור, כי לא יהיו יותר עסקאות non refundable, אבל מה יהיו דמי הביטול?

אתי בנדלר: אז יש ביטוי כללי בדירקטיבה הזאת שמדברת על דמי ביטול מוצדקים – "עמלת ביטול הולמת ומוצדקת" - זה תרגום מילולי של דמי הביטול האלה, אבל זה לא משהו שרירותי שהעוסק קובע כי הצרכן יהיה זכאי לקבל הצדקה מהעוסק – כפי שהם קוראים לזה – איך הוא חישב את דמי הביטול האלה.

אתי בנדלר: זאת אופציה אחת:

אתי בנדלר: זכות ביטול עם תשלום דמי ביטול ואופציה שנייה זה זכות ביטול ללא תשלום דמי ביטול.

אתי בנדלר: גם את האופציה הזאת מאפשרים בביטול בתוך 14 ימים.

בצלאל סמוטריץ': וזה יעלה יותר.

בצלאל סמוטריץ': יהיו הפרשי מחירים בין שני מסלולים.

אתי בנדלר: לא ברור.

בצלאל סמוטריץ': בין שני מסלולים – אחד יותר לטובת הצרכן, אחד יותר לטובת - - -

אתי בנדלר: לא.

אתי בנדלר: כל מדינה יכולה להחליט לעצמה איזו אופציה לבחור.

בצלאל סמוטריץ': אה, מדינה.

בצלאל סמוטריץ': הבנתי.

אתי בנדלר: כן.

בצלאל סמוטריץ': זה לא ששתי האופציות קיימות לכל בעל עסק.

איתן כבל: לא, לא.

אתי בנדלר: אני חוזרת שוב ומדגישה: non refundable לא יהיה קיים יותר בחבילות תיירות.

אתי בנדלר: מה הצרכן יידרש לשלם תמורת הביטול הזה – כאן יש שתי אופציות.

אתי בנדלר: בכל מקרה יש גם מקרים שגם באופציה השנייה יהיו מקרים שהצרכן יהיה רשאי לבטל עסקה ללא תשלום דמי ביטול, למשל כשנוצרו נסיבות שלעוסק או לצרכן אין שליטה עליהן וכולי.

אתי בנדלר: הדירקטיבה קובעת עוד דבר שבחבילות נופש הצרכן יוכל להודיע לעוסק שהוא לא ייסע אבל ידידי ייסע במקומי, ואז הוא יצטרך לשלם רק את העלויות שהעוסק יצטרך להצדיק אותן בפני הצרכן.

אתי בנדלר: זאת אומרת המצב באירופה הופך להיות משהו הרבה יותר פרו צרכני, כפי שאנחנו מבינים.

אתי בנדלר: כי על פניו non refundable נשמע מאוד מפתה כי זה כביכול מוזיל מאוד את המחירים לצרכן, אבל מסתבר שהוא יצר הרבה מאוד בעיות אחרות.

אתי בנדלר: נכון, זה לא חל על שירות תיירות אחד.

אתי בנדלר: אני שוב חוזרת ומדגישה את זה.

בצלאל סמוטריץ': אגב, ניתן להניח שזה תוצר של פשרה כי יש היגיון להחיל את זה ככה.

אתי בנדלר: יכול להיות.

אתי בנדלר: במהלך משא ומתן בין מדינות.

אתי בנדלר: מכל מקום אני מנסה לומר שההתפעלות שלנו מעסקאות non refundable טעונה, להבנתי, עצור רגע.

אתי בנדלר: אמרה לי הבחורה שעורכת את המחקר עורכת הדין דינה צדוק – היא נמצאת כאן במקרה?

אתי בנדלר: לא, היא איננה.

אתי בנדלר: היא אמרה לי שממש לאחרונה הם התחילו לעשות גם ימי עיון כדי לנסות להסביר כי גם עכשיו יש בדירקטיבה עוד הרבה מאוד שאלות לא לחלוטין סגורות ואין מענה לכל דבר.

בצלאל סמוטריץ': אם נעשה את זה כהוראת שעה זה גם יתרון.

בצלאל סמוטריץ': נראה מה קורה באירופה.

אתי בנדלר: אני שואלת בכנות את חברי הכנסת – האם בשלב שבאירופה הבינו ש non refundable הזה זה לא מציאה כל כך גדולה לגבי הצרכנים, האם זה השלב שראוי דווקא להכניס אותו לישראל?

אתי בנדלר: אבל בכל מקרה ככל שמדובר בעסקאות שמבוצעות בחו"ל, כפי שמופיע בהצעת החוק או כפי שדובר כאן, נדמה לי שהצעת החוק כפי שהיא נוסחה נותנת מענה לעניין הזה.

אתי בנדלר: כי זכות הביטול בחו"ל, כפי שהיא מנוסחת היא לפי מה שחל על הספק, ואם הספק לא יהיה רשאי יותר להציע non refundable אז הוא יצטרך לציין את זה.

אתי בנדלר: כאן אתה הולך מעבר לזה לגבי הישראלי כי אם בחו"ל אין non refundable הוא לא יוכל לאפשר את האופציה הזאת לגבי עסקה שמתבצעת כולה בחו"ל.

אתי בנדלר: כאן זה בפירוש non refundable – קיבלתי הערה שאני צריכה לומר בעברית אז אני אגיד, שאינו בר החזר או בר ביטול.

אתי בנדלר: לכן מצבו של הצרכן הישראלי, לו זה יוחל גם על עסקאות שמתבצעות בישראל יהיה גרוע ממצבו של הצרכן האירופי.

איתן כבל: זה מה שנקרא באת לעשות טוב - -

בצלאל סמוטריץ': אני רוצה להגיד מילה.

איתן כבל: אני אאפשר לך יותר ממילה.

אתי בנדלר: שלא לדבר כבר על נושא כדור השלג המתגלגל כי אני לא חושבת שתוכל לאבחן את יצרן הרהיטים - -

בצלאל סמוטריץ': באירופה עד היום הוא מובחן.

אתי בנדלר: אבל באירופה יש לך לגבי עסקאות מכר מרחוק אמנה אחרת של זכויות צרכנים.

בצלאל סמוטריץ': אמרתי שעד היום באירופה הייתה הבחנה בין שירותי תיירות לשירותים אחרים.

אתי בנדלר: נכון.

בצלאל סמוטריץ': לכן שאלתי אם כדאי לבקש מה-מ.מ.מ.

בצלאל סמוטריץ': כהשלמה מה היה הרציונל.

בצלאל סמוטריץ': גם היום זה יהיה, כנראה, הסדר שונה.

בצלאל סמוטריץ': בכל זאת באירופה גם אחרי וגם לפני ההסדר הזה עדיין תהיה דירקטיבה אחת שנוגעת לכל המוצרים האחרים ודירקטיבה אחת לתיירות - -

אתי בנדלר: נכון, נכון.

בצלאל סמוטריץ': כנראה, החוש שלנו שהתיירות עובדת קצת אחרת מבוססת על אירופה.

בצלאל סמוטריץ': בואו נלמד.

בצלאל סמוטריץ': אני רוצה לומר על זה כמה מילים.

אתי בנדלר: אני רק רציתי להגיד לך עוד משהו ולהזכיר שני דברים בהקשר הזה – שהצעת החוק הזאת כפי שאתה הסברת אותה כפי שעלה בדיוני הוועדה הייתה שאם לא נותנים את האפשרות לתת זכות ביטול עסקה זה פוגע בעוסק הישראלי משום שהוא צריך לשלם את דמי הביטול, מה שלא רלוונטי לגבי עסקאות כאן בארץ.

אתי בנדלר: זאת אומרת הרציונל שונה לחלוטין.

בצלאל סמוטריץ': חוץ מטיסות בלואו קוסט.

אתי בנדלר: לגבי נושאים אחרים שהזכרת "בוקינג" ואחרים – שוב, יצאת מהנחה שהחוק הישראלי לא חל עליהם, ויש מחלוקת לגבי העניין הזה.

בצלאל סמוטריץ': עובדתית הוא לא נאכף.

בצלאל סמוטריץ': ישבו כאן נציגי הממשלה ואמרו, אנחנו לא הולכים לאכוף, נקודה.

אתי בנדלר: גברת חנה או מיכל יוכלו לדווח על זה לוועדה.

אתי בנדלר: הוטלו כבר עיצומים על חברת "בוקינג".

אתי בנדלר: עדיין לא גבו אותם כי יש עדיין שאלה איך גובים את זה.

אתי בנדלר: אבל החוק חל כשיש זיקה לארץ.

אתי בנדלר: אני לא אכנס עכשיו למבחנים.

אתי בנדלר: מנסים כן לאכוף את זה עלינו.

איתן כבל: תודה לך, אתי.

בצלאל סמוטריץ': אני רוצה להגיד שני משפטים.

איתן כבל: טוב, רציתי להגיד לה תודה.

איתן כבל: נעשתה פה עבודה יוצאת מן הכלל, וראוי לשבח את אתי.

אתי בנדלר: נכנסה עורכת דין דינה צדוק שעורכת את המחקר.

אתי בנדלר: אחרי שציטטתי אותך.

איתן כבל: אני רוצה להודות לכן מקרב לב על העבודה אפילו בשביל לשים ספוט על משהו שבא ממקום טוב ונכון לעניין.

איתן כבל: בבקשה, בצלאל.

בצלאל סמוטריץ': פעם שנייה שאתה גונב לי את הפתיחות אז גם אני מתחבר לתודה הגדולה.

בצלאל סמוטריץ': זה לא מובן מאליו.

בצלאל סמוטריץ': חשוב שה-מ.מ.מ.

בצלאל סמוטריץ': יעמיק יותר וייתן לנו את הרציונלים ונייצר את ההתאמה.

בצלאל סמוטריץ': אני מעלה השערה.

בצלאל סמוטריץ': אני לא רוצה לקבוע מסמרות כי אני שומע את זה פעם ראשונה, ולכולנו חסר הרבה מאוד מידע.

אתי בנדלר: אני דיברתי על זה.

אתי בנדלר: ישבתי עם יוחאי על זה כדי לא להפתיע.

בצלאל סמוטריץ': לא הפתעת.

בצלאל סמוטריץ': את נותנת לנו שירות נהדר.

בצלאל סמוטריץ': זה לא שייך להפתעה.

בצלאל סמוטריץ': זה לא בית משפט שמפתיעים אחד את השני.

בצלאל סמוטריץ': אני אומר את זה בכל הרצינות.

בצלאל סמוטריץ': ניתן להעריך שמה שקרה באירופה זה בדיוק החשש של מה שחששנו קודם – שברירת המחדל זה non refundable - שאינו בר החזר – וכמו שאמרת כשתיארת את הדברים נוצרה פרמיה מאוד גבוהה עבור יכולת ההחזר.

בצלאל סמוטריץ': אבל ברירת המחדל של השוק זה ללא יכולת החזר.

בצלאל סמוטריץ': זה המוצר הבסיסי שאותו הסוג מציע.

בצלאל סמוטריץ': זה הגיוני, כך גם אני הייתי מתנהג לו הייתי סוחר – הייתי רוצה למקסם את הרווחים שלי.

בצלאל סמוטריץ': אתה רוצה פריבילגיה שגם תוכל לבטל?

בצלאל סמוטריץ': תוסיף על זה פרמיה.

בצלאל סמוטריץ': בגלל שאנחנו יוצאים מנקודת מוצא אחרת לחלוטין.

בצלאל סמוטריץ': המצב בארץ הוא שבמשך הרבה מאוד שנים יש לנו החוק הזה של יכולת ההחזר, ונוצר לנו היום בסיס – יש לנו מוצר בסיסי, יש לנו תמחור של המוצר הבסיסי הזה, ועדיין קיים חשש שיעשו שימוש לרעה בטוב הלב שלנו וברצון שלנו להיטיב עם הצרכן כדי לייקר מחירים.

בצלאל סמוטריץ': אבל אנחנו פה בכל רגע נתון כדי לעצור את זה.

בצלאל סמוטריץ': אני ביקשתי מראש ואמרתי לשר הכלכלה – אני לא מוכן שזה יהיה קבוע, וגם לא הוראת שעה חד פעמית.

בצלאל סמוטריץ': זה חוק שכל שנה-שנה וחצי צריך לעבור כאן ביקורת, וככל שנראה התנהגות – זה רק ההבחנה.

בצלאל סמוטריץ': אני שם אותה בעירבון מוגבל כי אני באמת לא מכיר את כל הנתונים.

איתן כבל: בצלאל, עדיין אין לנו תמונה שלמה, אבל טוב.

איתן כבל: חני, בבקשה.

חני סובול: אתי העלתה פה את הנושא של הדירקטיבה האירופית אבל כדי להשלים את התמונה הדירקטיבה האירופית גם מאפשרת לסוכן להעלות מחיר עד 8% ולשנות את תנאי החוזה.

חני סובול: כשזה מגיע ל-8% מותר ללקוח לבטל בלי דמי ביטול, שזה משהו שלא יעלה על הדעת בישראל שאנחנו נעלה את המחיר.

חני סובול: המחיר הוא קבוע, כל שינויי האשראי אנחנו סופגים.

חני סובול: אז צריך להסתכל על התמונה המלאה.

חני סובול: דבר נוסף הוא שבאמת בדירקטיבה החדשה הנוסע יוכל לסיים את ההסכם בכל זמן לפני מימוש החבילה אבל בתנאי שהוא משלם an appropriate fee, ואף אחד לא אמר מה זה appropriate fee.

חני סובול: מאוד יכול להיות שיגיעו למסקנה שיום לפני הטיסה או אפילו שבוע לפני הטיסה appropriate fee יהיה 95%-90% מסכום החבילה.

חני סובול: היום אין לנו האופציה הזאת; אין לנו האופציה להגיד שאנחנו מוכרים מוצר שהוא non refundable אבל בחלקים.

חני סובול: זאת אומרת אנחנו מוכנים לתת אותו ב-40% עד חודש לפני הטיסה או ב-20% - אין האופציה הזאת.

איתן כבל: חני, תקשיבי - -

חני סובול: רק לסיים.

חני סובול: אני חושבת שמה שאמר חבר הכנסת סמוטריץ' – יש פה שני אלמנטים: אחד שאנחנו מאפשרים שתי חלופות, שזה יתרון על פני הדירקטיבה.

חני סובול: אנחנו מאפשרים לכל לקוח לבחור את מה שהוא רוצה.

חני סובול: הוא יכול לבחור או את זה או את זה; דבר שני, ננסח גילוי נאות כזה שיהיה ברור לכולם, כולל למי שקנה את החבילה ברחל בתך הקטנה, שאם הוא מחליט לקנות חבילה שהיא non refundable זה יהיה מעבר לכל ספק סביר שהוא יודע שזאת חבילה שהיא non refundable .

איתן כבל: תודה.

איתן כבל: חני, עמדתך לא הובנה "בכלל".

איתן כבל: אנחנו "תמהים" לאן גברתי חותרת.

איתן כבל: אני מנסה לומר לכם שאירופה זאת לא רק מדינה אחת.

איתן כבל: אם היית אומר שזאת מקשה אחת אז בסדר.

איתן כבל: אירופה מאוד מגוונת בתפיסה, במשטרים, באלף ואחד דברים.

איתן כבל: כשסך הכול בא ואומר, חברים.

איתן כבל: שמע, זה לא החלטה כל כך פשוטה לבטל את העניין הזה.

איתן כבל: בסוף ברור להם דבר אחד – שזה לא יכול להימשך כך.

איתן כבל: איך צריך לעשות את זה נכון יותר, טוב יותר?

איתן כבל: אני שומע כל הזמן justify וכל הדברים האלה שאתם אומרים – בסוף העניין ברור גם לי.

איתן כבל: כשהכנו יחד את הצעת החוק של החזר מוצרים והגדרנו מאותו מקום – הרי זה לא אותו דבר אבל זה דומה – זה מאותה תפיסה שבאה להגן על הצרכן, ואומרת לו, דע לך שיש כללי משחק.

איתן כבל: אבל היו פה דיונים רבים שעסקו בשאלה מה הוא האחוז שהצרכן – אתם זוכרים את הדיונים האלה.

איתן כבל: אלה היו ויכוחים לא פשוטים.

איתן כבל: אבל רצינו לייצר מנגנון של צדק, זאת אומרת שזה לא שרירותי; שזה לא ביטלת – אכלת אותה.

איתן כבל: זה עובד יוצא מן הכלל.

איתן כבל: אם ארגוני הצרכנים השונים יבחנו את זה נפתח עולם חדש.

איתן כבל: את חושבת שאת ההתחבטויות מי יצליח ומי לא יצליח?

אתי בנדלר: ועוד איך.

אתי בנדלר: אפילו נדרשנו לבדוק אם לא נפגע זכות הקניין.

איתן כבל: בוודאי, אלף ואחד דברים.

איתן כבל: באמת, אני לא זוכר חוק צרכני שנדון כל כך הרבה שנים ולעומק כולל בבית המשפט העליון.

איתן כבל: בשורה התחתונה אני לא חלוט.

איתן כבל: אינני עומד כאן כמי שיש לו עמדה, והוא אומר, זה הדגל ואיתו אני מסתער.

איתן כבל: אני חושב שגם רוב המערכת – נקודת המוצא היא שלא נעשה מעשה שבא ממקום טוב ונמצא את עצמנו עושים מעשה לא נכון בנקודת הזמן הזאת.

איתן כבל: אני מסתכל ואומר תמיד שמימיקה היא חלק בלתי נפרד מהשיח, ואני מביט בכם.

איתן כבל: אני כל הזמן עסוק בזה.

איתן כבל: אני מביט באנשים ובתגובות שלהם, ובאינסטינקט אני אומר שכמעט כל ארגוני הצרכנים לא אוהבים את העניין הזה.

איתן כבל: זה לא סתם כי הם עשו עכשיו כינוס באילת שהם לא היו מתנגדים לו שכולם היו באים ואומרים שהם חייבים להתנגד.

איתן כבל: בסוף כשכל אחד הלך הביתה ולמד את העניין אצלו בבית וראה את המשקלות מה זה עושה לצרכן המסקנה היא שהצרכן, כנראה, עלול להיפגע הרבה יותר בשיטה הזאת.

איתן כבל: אני אאפשר למיכאל אטלן ולאחר מכן לעורכת דין קציר וליהל, לדבר.

מיכאל אטלן: אני הממונה על הרשות להגנת הצרכן ולסחר הוגן.

מיכאל אטלן: אני רוצה להחזיר קצת את ההשתלשלות של העניינים.

מיכאל אטלן: כאשר הצעת החוק הובאה היא נעשתה בהסכמת הממשלה כפוף לתיאומי נוסח, וכך הגענו להסכמה על העסקאות בחו"ל.

מיכאל אטלן: אחר כך הייתה פגישה עם נציגי הענף בלשכת השר שבה הם דרשו להרחיב את זה מעבר לכך.

מיכאל אטלן: בתום הפגישה אמרתי שאני מבחינה מעשית מחקרית לא נמצא במצב שהם משכנעים אותי.

מיכאל אטלן: אחרי הפגישה הזאת לא נחנו.

מיכאל אטלן: אנחנו יצרנו עבודה מקיפה מחוברת על-ידי מנהלת המחקר והפיתוח ברשות, ד"ר שיליאן, והפצנו אותה גם למנהלת הוועדה וליועצת המשפטית של הוועדה.

מיכאל אטלן: הפצנו אותה לענפים.

מיכאל אטלן: העבודה הזאת מטילה ספק בטענה של חוסר השוויון של העסקים מול המתחרים - -

איתן כבל: אני לא מכיר את זה, אבל לא חשוב.

מיכאל אטלן: - - היא מטילה אותו ספק מה יהיה עם המחירים, ועל בסיס העבודה הזאת שר הכלכלה אמר, אתה יודע מה, אז נעשה את זה רק הוראת שעה בשני תנאים: מעבר לגילוי של הבחירה שתהיה גם אפשרות לבדוק.

מיכאל אטלן: לכן הענפים או בנוסחה של השר זה שמי שרוצה ליהנות מהפרורגטיבה יצטרך לחשוף את עצמו לרשות כי אנחנו ננהל את הבדיקה באיזו מידה זה מצליח ובסופו של דבר זה פועל לטובת הצרכן או לא.

מיכאל אטלן: צריך לזכור שזה כרסום בזכות בסיסית של הצרכן שהיה קשה לייצר אותה, ולכן צריך להיות זהיר ולוודא שזה יהיה לטובת הצרכן.

מיכאל אטלן: אז אנחנו לא מתנגדים להיות שותפים לפיילוט הזה בתנאי שאנחנו שותפים אמיתיים שמוצאים את הדרך בחקיקה - -

איתן כבל: תבדוק את זה.

מיכאל אטלן: - - להגדיר בדיוק איזה מידעים אנחנו זכאים לראות - -

איתן כבל: זה לא רק איזה מידעים אתה זכאי, אלא איזה מידעים רלוונטיים כדי שתדע בכלל שהעניין נכון.

מיכאל אטלן: נכון, כי אנחנו צריכים להיות פתוחים גם לסודות מסחריים, בתנאי שאנחנו כמובן שומרים על הסודיות של המסמכים כמו שנהוג בכל מיני הקשרים אחרים.

מיכאל אטלן: אני לא בשל.

מיכאל אטלן: עשינו ישיבה עם ענף המלונאות שהייתה מאוד פורה לפחות בתחום של שלוש הרשתות הגדולות.

מיכאל אטלן: אין לי ספק שהם ישתפו אתנו פעולה יפה מאוד, אבל אני מוטרד לגבי שאר השוק – 30%-40% שהם לא תחת שלוש הרשתות האלה שאני בספק אם חלקן ירצו לתת או יוכלו לתת, והאם אנחנו הולכים להגיד לכל מלון שייתן.

מיכאל אטלן: אני גם חושש לגורלם של הצימרים.

מיכאל אטלן: הרי מה הצימרים מנהלים?

מיכאל אטלן: הם מנהלים פנקסי קבלות ולא מעקב ממוחשב על המחירים שלהם.

מיכאל אטלן: דווקא אותם אסור לשכוח.

מיכאל אטלן: זאת אומרת אתה לא יכול לתת את זכות הדיבור לגדולים שמנסים לשמור על נתח בתוך השוק הזה.

מיכאל אטלן: בטיסות אנחנו עוד רחוקים משם.

מיכאל אטלן: אנחנו במחלוקת לא פשוטה על קבלת הנתונים.

מיכאל אטלן: אנחנו מיהרנו להיערך אז יש לי פגישה בשבוע הבא עם שלוש חברות התעופה הישראליות.

מיכאל אטלן: אני, כמובן, לא אוכל להיפגש עם הלואו קוסט אבל תנו לנו זמן להיערך איך לנסח את זה.

בצלאל סמוטריץ': איך לבנות את זה נכון.

איתן כבל: ברור.

לאה ורון: עו"ד אטלן, בזמן שחלף בדקתי את הזיכרון שלי גם באמצעות התיק של הוועדה.

לאה ורון: אנחנו לא קיבלנו ממך פנייה כלשהי ולפיכך זה גם לא הועבר לחברי הכנסת.

מיכאל אטלן: אני - - - את המייל.

איתן כבל: לא נורא.

איתן כבל: אוקיי.

בצלאל סמוטריץ': מיכאל, אני מוריד את הכובע.

בצלאל סמוטריץ': זה מרשים וראוי להערכה.

בצלאל סמוטריץ': אין ספק שאם עושים את הדבר הזה צריך לעשות אותו הכי נכון והכי עדין והכי מדויק.

בצלאל סמוטריץ': אני רוצה לשאול על עוד דילמה שאולי יתייחסו אליה גם צרכני - - - האם נכון לכרוך את הדברים יחד?

בצלאל סמוטריץ': המשמעות היא שזה יעכב את התהליך כי אנחנו לא נעשה תהליך חפוז, לא בדוק, לא מדויק.

בצלאל סמוטריץ': לא נעשה את זה על הראש של אנשי המקצוע כי נקודת המוצא של כולנו היא שאנחנו רוצים להיטיב.

בצלאל סמוטריץ': אתה דייקת נכון בפתיח, איתן, אין פה שני צדדים; או שנכון להעביר את החוק כמו שהוא על מה שכבר סוכם ונעשו עליו דיונים, ויש לו יתרון לכל הצדדים - -

איתן כבל: תן לי, תן לי.

בצלאל סמוטריץ': - - וננסה לקדם את זה כמהלך ממשלתי או פרטי.

איתן כבל: תן לסיים.

בצלאל סמוטריץ': אני רק פותח את הדילמה.

בצלאל סמוטריץ': מה שתחליטו.

איתן כבל: נעשה את הדילמה יחד.

איתן כבל: עורכת הדין קציר, בבקשה.

שירלי קציר: בוקר טוב, כבודו.

איתן כבל: כבר אמרתי לך – תקראי לי מה שאת רוצה.

איתן כבל: אל תקראי לי "כבודו".

איתן כבל: זה מעצבן.

שירלי קציר: אנחנו כאן בשם חברות התעופה הזרות, לרבות חברות תעופה זרות שיש להן נציגות בישראל וחברות תעופה זרות שאין להן נציגות בישראל, מה שמכונה כאן ענף הלואו קוסט.

שירלי קציר: אני נחשפתי להוראות הדין האירופי ולא רק, אלא גם לדין האמריקני, לדין הקנדי, האוסטרלי, הניו-זילנדי וכן הלאה.

שירלי קציר: אותה דירקטיבה שגברתי היועצת המשפטית דיברה עליה 83/2011, בתיקון האחרון שלה משנת 2011 דווקא קובעת כמשקולת את ברירת המחדל ההפך.

שירלי קציר: ברירת המחדל באירופה היא שלצרכן יש זכות ביטול בדיוק כפי שיש לו בחוק שלנו בישראל, 14 ימים.

אתי בנדלר: על איזו דירקטיבה את מדברת עכשיו?

שירלי קציר: על אותה דירקטיבה שמחריגה את ענף התעופה - -

אתי בנדלר: אה, את מדברת על זכויות צרכנים.

שירלי קציר: על הראשונה.

שירלי קציר: זכות הצרכנים היא במידה מסוימת מקבילה מאוד לדין הישראלי ולא במקרה, רק ששם יש התחשבות ספציפית לענף התעופה, וזה לא במקרה; לא מדובר בלקונה.

שירלי קציר: מדובר בהסדר שלילי והוראה מסוימת בתוך הדירקטיבה שקובעת במפורש שכל ענף התיירות מוחרג.

שירלי קציר: ולמה?

שירלי קציר: זה לא שרירותי, זה לא במקרה - -

אתי בנדלר: אבל אני אמרתי את זה.

שירלי קציר: - - זה גם לא פוליטי.

שירלי קציר: הסיבה היא שמדובר בסופו של דבר במוצר מתכלה.

שירלי קציר: הענף הזה בנוי כולו על אפשרות של מכירה באופן דינמי.

שירלי קציר: ברגע שמתערבים ביכולת של חברות התעופה להיפטר מהמלאי שלהם משבשים את כל מערכת המחירים.

שירלי קציר: גברתי ואני יכולות לשבת יחד זו ליד זו בכלי הטיס – אני אשלם מחיר איקס וגברתי תשלם מחיר איקס מינוס 10.

שירלי קציר: למה?

שירלי קציר: משום שהשוק הזה דינמי – תלוי מתי רכשת את הכרטיס, תלוי מאין רכשת את הכרטיס.

שירלי קציר: כלומר כל השיקולים האלה, ברגע שמנסים לעשות ענף שהוא כל כך תלוי דינמיקה שהיא כל כך מתפתחת ותלויה בכל כך הרבה גורמים גלובליים ומנסים להפעיל אותו בסד של רגולציה, מה שקורה בסופו של דבר זה שפוגעים בצרכן.

שירלי קציר: למה פוגעים בצרכן?

שירלי קציר: כי לחברות התעופה יהיה הכי קל.

שירלי קציר: הם יגידו, זה מחיר פלאט, אנחנו קובעים שזה מוצר המצב ומי שרוצה שיטוס ומי שלא רוצה שלא.

שירלי קציר: מה עשו חברות התעופה?

שירלי קציר: עשו מה שנקרא אפליה מסדר שני.

שירלי קציר: אמרו, אנחנו רוצים להנגיש את המוצר שלנו לכמה שיותר אנשים כי יש לנו הוצאות קבועות – עלות של מטוס, עלות של צוות, עלות של דלק, עלות של אגרות וכדומה.

שירלי קציר: אם תהיה לנו האפשרות להנגיש את המוצר כמה שיותר על-ידי קביעת מחירים דינמיים ומשתנים באותו מטוס ובאותה מחלקה, תהיה לנו האפשרות להגיע לכמה שיותר צרכנים, לפתוח את האופציה לשוק לכמה שיותר אנשים לעשות שימוש באותו מוצר שאנחנו רואים אותו כמוצר בסיסי, מוצר תיירות, ובאופן הזה יש מנעד מאוד רחב של מחירים.

שירלי קציר: מה קורה בעולם?

שירלי קציר: לא רק באירופה, אלא בארצות-הברית.

שירלי קציר: בתור מי שמייצגת חברות זרות לאו דווקא בתחום התעופה אלא גם בתחום התיירות, ה-OTA, אין הרגולציה הזאת.

שירלי קציר: להפך, הרגולציה הזאת בארצות-הברית אפילו סותרת את החוקה האמריקנית.

שירלי קציר: אנחנו מייצגים חברות זרות בהליכים של תובענות ייצוגיות בישראל, והבאנו חוות דעת של שופטים בארצות-הברית שתומכים בעמדה שלנו, שאם מחילים את הדין האמריקני, לדוגמה, על התחום הזה של ענף התעופה, של ענף התיירות, התחום הזה לא מוסדר לא במקרה.

שירלי קציר: התחום הזה לא מוסדר מבחירה.

אתי בנדלר: אני יודעת שבארצות-הברית יש זכות ביטול לכל כרטיס טיסה במשך 24 שעות.

שירלי קציר: זה הכול.

שירלי קציר: יש - - - של 24 שעות.

אתי בנדלר: עם החזר מלא.

אתי בנדלר: אז אי אפשר להגיד שהוא לחלוטין לא מוסדר.

שירלי קציר: אז אפשר לעשות אותו דבר בישראל.

שירלי קציר: אני אשמח.

אתי בנדלר: אתם בטח תבחרו מכל מקום את החלק שנוח לכם.

אתי בנדלר: זה ברור.

שירלי קציר: קודם כול אני אשמח לעמוד בקשר עם עורכת הדין צדוק.

שירלי קציר: אני אומרת באמת ובתמים ובצניעות שאנחנו רואים פריזמה מאוד רחבה - -

איתן כבל: את אומרת, אלה אחרוני בוני הפסיפס.

שירלי קציר: אני אקח את זה כמחמאה.

איתן כבל: כן.

איתן כבל: כל אחד בוחר.

בצלאל סמוטריץ': היא אמרה דברים חשובים.

בצלאל סמוטריץ': אני פותח את הראש.

איתן כבל: אין ויכוח.

שירלי קציר: נקודת המבט שלנו היא מאוד רחבה.

שירלי קציר: אני לא אומרת את הדברים ממקום מוטה, חלילה.

שירלי קציר: זאת הייתה נקודה ראשונה.

שירלי קציר: נקודה שנייה - -

איתן כבל: אפשר אותה בקצרה יותר?

שירלי קציר: כן.

אתי בנדלר: אבל את לא התייחסת בכל זאת לדירקטיבה המתקנת משנת 2015.

שירלי קציר: הדירקטיבה המתקנת היא אפסילון מתחום השוק של התיירות והתעופה.

שירלי קציר: היא תחום כל כך קטן של התחום הזה של חבילות הנופש שהיא בטח לא משקפת את הכלל.

שירלי קציר: זה כמו לנסות לקחת מאיזושהי פינה קטנה, שלטעמי, באחוזים היא כל כך שולית וממנה להקיש על הכלל – בעיניי, זה הפוך – צריך להראות את הכלל ולהתייחס לחריגים.

שירלי קציר: יכול להיות שלחריג יהיה מקום כחריג.

איתן כבל: אוקיי.

איתן כבל: העניין ברור.

אתי בנדלר: דרך מעניינת לראות את זה כחריג, אבל בסדר.

שירלי קציר: נקודה שנייה שרציתי לגעת בה היא הנקודה של שמים פתוחים.

שירלי קציר: מדינת ישראל חתומה עם 28 מדינות אירופיות על אמנת שמים פתוחים.

שירלי קציר: אמנת שמים פתוחים באה עם בשורה ומטרה לעשות דה-רגולציה לענף.

שירלי קציר: כמו שאמרתי, עודף רגולציה פוגע בצרכן.

שירלי קציר: הנקודה שלישית ואחרונה שרציתי לגעת בה היא אנחנו לא מחדשים פה הרבה כי תקנות ביטול עסקה – חנה ודאי יודעת – כבר החריגו את כל הנושא הזה של מכירה של מוצרים מחוץ לישראל.

שירלי קציר: מה שאנחנו מנסים לעשות זה לתת את תמונת הראי שתשתקף גם במסגרת החוק שמדבר על אנשים שקונים באינטרנט.

שירלי קציר: האינטרנט הוא לא כמו שהיה פעם.

שירלי קציר: אנשים שקונים באינטרנט טיסה זה לא שהם הזמינו הביתה שמלה והיא לא נראית לרוחם.

שירלי קציר: אין פה זכות החרטה במובן הקלסי שלה.

שירלי קציר: אני סיימתי.

איתן כבל: תודה.

איתן כבל: אמרת דברים חשובים.

איתן כבל: כמובן, ייצגת את עצמך ואת שולחייך בצורה יוצאת מן הכלל.

איתן כבל: אנחנו גם רוצים לעשות את החשבון האם זה רק דואג לשולחייך או גם דואג לציבור הכללי.

איתן כבל: אבל את שולחייך ייצג נהדר, אני מוכרח לומר, ולא בפעם הראשונה.

שירלי קציר: תודה.

איתן כבל: כן, בבקשה

יהל בן נר: אני מנכ"לית התאחדות המלונות.

יהל בן נר: אני רוצה להתייחס למה שאמר מיכאל אטלן בסוף דבריו לגבי הנתונים.

יהל בן נר: אנחנו נפגשנו עם מיכאל ועם הצוות לפני שבועיים, ואמרנו בצורה פתוחה וחד-משמעית שניתן את כל הנתונים הדרושים שאפשר לקבל ויש יכולת גם לספק אותם.

יהל בן נר: מה שמיכאל בעצם אומר לגבי הרשתות – אנחנו אמרנו למיכאל שתחילה נבדוק את היכולת של הרשתות לספק את המידע הזה כי אם אין יכולת, אין שדות כאלה לרשתות, בוודאי אין אותם למלונות הבודדים.

יהל בן נר: אבל אין מצב שמלונות בודדים שמאוגדים בהתאחדות המלונות לא יספקו נתון מסוים.

יהל בן נר: זאת אחריות שלנו, מיכאל, להביא לך את כל הנתונים ולהוכיח לך באמת.

איתן כבל: יפה.

יהל בן נר: לדברי חבר הכנסת סמוטריץ', באמת האינטרס לחדש את הוראת השעה הוא שלנו עוד שנה או שנה וחצי.

יהל בן נר: לכן אין שום חשש שלא נפעל בשיתוף פעולה ולא נספק את הנתונים.

יהל בן נר: אני דווקא לא רוצה להתייחס לכל ההצדקות לחוק הזה שאנחנו רואים.

יהל בן נר: דווקא בנושא הזה ממש שכנענו אתכם.

איתן כבל: תודה.

יהל בן נר: כן.

יהל בן נר: גם שכנענו את מיכאל ואת הצוות שלו.

איתן כבל: התאחדות המלונות הם מקום שכולנו נושאים את עינינו אליו.

בצלאל סמוטריץ': הבעיה שלי היא שמעולם לא הייתי במלון.

בצלאל סמוטריץ': מדי פעם ביום שני בלילה אני זרוק באיזה חדר ארבע שעות - -

איתן כבל: אבל כל יום אתה נוסע לחו"ל.

בצלאל סמוטריץ': מעולם לא.

בצלאל סמוטריץ': לא בארץ ולא בחו"ל.

איתן כבל: אה, לא?

בצלאל סמוטריץ': מעולם לא נסעתי למלון.

בצלאל סמוטריץ': אתה יודע?

איתן כבל: הוא לא הבין, לא חשוב.

איתן כבל: סמוטריץ' לא- - -

בצלאל סמוטריץ': - - - מחליפים דירה עם חברים ברמת הגולן.

איתן כבל: סמוטריץ', תן מכה מאחורה, שתשחרר את האייקיו.

בצלאל סמוטריץ': אה, אני בחו"ל כל הזמן.

קריאה: תיירות פנים.

בצלאל סמוטריץ': עכשיו אני מבין למה החלטת שאתה רוצה לספח.

איתן כבל: בבקשה, ירון לוינסון.

ירון לוינסון: אני מנכ"ל ההסתדרות לצרכנות.

ירון לוינסון: דבר ראשון, זכות הביטול היא אחת מזכויות היסוד של הצרכן הישראלי.

ירון לוינסון: אם הייתה מגילת זכויות זכות הביטול הייתה באחד המקומות הגבוהים ביותר.

ירון לוינסון: לאורך השנים היא רק התחזקה והתחזקה.

ירון לוינסון: לכן צריכים לנהוג בכל כרסום בה בצורה מסורתית כי כל פגיעה בה, כמו שהולך להיות פה, תגרום להרבה יותר מכדור שלג כי היא תשפיע על כל המשק.

ירון לוינסון: לאט-לאט תמיד אפשר להחליף עוד תחום ועוד תחום ואין לזה סוף.

ירון לוינסון: לכן צריך לחשוב היטב.

ירון לוינסון: כמובן, כצרכנים אנחנו רוצים שיהיה טוב לצרכן וטוב גם לחברות, וכולם רוצים שיהיה טוב לכולם ויהיו מחירים.

ירון לוינסון: אבל צריכים לחשוב היטב על זה, וכמו שאמרה היועצת המשפטית לא לבדוק עכשיו ואחרי שנה וחצי יהיה לא טוב.

ירון לוינסון: כבר עכשיו יש ניסיון של מקומות בעולם שעשו את זה וראו שזה לא טוב.

ירון לוינסון: למה התקנות פה נוצרו?

ירון לוינסון: כי היה משק על הפנים מבחינת ביטול.

ירון לוינסון: עשו את זה כדי לעצור את הסחף, ועכשיו רוצים לבטל את זה שוב?

ירון לוינסון: הרי לפני זה אפשר היה לעשות כל מה שחברות רצו.

ירון לוינסון: עשו את התקנות כדי למנוע את הסחף.

ירון לוינסון: עכשיו אנחנו רוצים ללכת אחורה.

ירון לוינסון: אז אני אומר, יש התפתחות טכנולוגיה, אינטרנט – יפה.

ירון לוינסון: לא רוצים לפגוע בזה.

ירון לוינסון: אבל אסור לנו לפתוח את זה כמו בצורה שמציעים פה.

ירון לוינסון: המשק הישראלי הוא לא כמו משק רגיל.

ירון לוינסון: נעשה ללא ביטול עם דמי החזרה, אבל יש מצב חירום – מישהו הזמין לעוד יומיים טיול, לפי החוק, הוא לא יכול לבטל.

ירון לוינסון: יש לנו דברים ייחודיים – מצבי חירום שאין שום עזרה בחוק.

ירון לוינסון: צריך לחשוב 24 שעות או משהו כזה.

ירון לוינסון: ישראל גם במצב מיוחד מבחינות אחרות אז ללא דמי ביטול לחלוטין ויש לי מצב חירום?

ירון לוינסון: בתי המשפט לא הולכים איתי תמיד.

ירון לוינסון: יגידו, עסקה-עסקה, אין מה לעשות – כוח עליון.

ירון לוינסון: אין התייחסות לדברים האלה כמו מצבי חירום.

ירון לוינסון: אין החרגות.

קריאה: אין החרגות לשני הצדדים.

ירון לוינסון: לכן ההצעה לא מבושלת.

ירון לוינסון: אמר פה הממונה להגנת הצרכן שהוא עדיין לא בשל, אז בשלב בוסר, ולהוראת שעה אין שום מקום.

ירון לוינסון: צריך לעשות מחקר כמו שנאמר פה דרך ניסיון של מקומות אחרים בעולם, לבדוק היטב את ההשפעה.

ירון לוינסון: לא ללכת אוטומטית לטובת הצרכן.

ירון לוינסון: כנציג ארגון צרכנים יכול להיות שההצעה שאתם מציעים תפגע בסופו של דבר בצרכן, ותהיה השפעה במשק שהתוצר הסופי בכל התחומים יפגע בצרכן.

איתן כבל: תודה.

איתן כבל: בבקשה, אדוני.

רן ירושלמי: אני מנהל פיתוח עסקי בחברת "סימפלקס" שנותנת פתרונות של מסחר אלקטרוני לבתי מלון.

רן ירושלמי: אדוני התחיל את הישיבה ודיבר על טובת הציבור.

רן ירושלמי: הוא אמר, בואו נתעלם רגע מהמלונות, בואו נתעלם מהספקים ונדבר על טובת הציבור.

רן ירושלמי: אנחנו דנים פה על טובת הציבור, ואני אומר – בואו נקשיב לציבור.

רן ירושלמי: אם אנחנו מקשיבים לציבור אנחנו עדים היום למעל 40% ביטולים באתרי הבית של בתי מלון.

רן ירושלמי: יותר מזה, אם לוקחים את הזמנות הבודדים מגלים שהרוב המוחץ הולך ל-OTS.

רן ירושלמי: מה זה אומר?

איתן כבל: מה זה?

איתן כבל: תסביר.

רן ירושלמי: OTS זה הסוכנים בחו"ל – "אקספדיה", "בוקינג".

רן ירושלמי: הציבור קיבל חוק שנועד לעזור לו שהוא תמיד יכול לבטל עסקה.

רן ירושלמי: הוא הבין שבנדבך הזה החוק פוגע בו.

רן ירושלמי: מה הוא עשה?

רן ירושלמי: הוא פתר בעצמו את הבעיה והלך ועשה הזמנות בחו"ל.

רן ירושלמי: יותר מזה – על מה אנחנו מנסים להגן?

רן ירושלמי: הציבור כבר בכלל לא שם.

רן ירושלמי: מנסים להגן על משהו שלא קיים.

רן ירושלמי: בוא נגיד שהמצב ימשיך ככה – המצב גורם להיחלשות של סוכנים ולהיחלשות של אתרי הבית של מלונות בארץ.

רן ירושלמי: מה יקרה?

רן ירושלמי: סוכנים ייסגרו?

רן ירושלמי: אתרי הבית של מלונות יהיו יותר חלשים?

רן ירושלמי: מי יהיה יותר חזק?

רן ירושלמי: הסוכנים בחו"ל?

רן ירושלמי: ברגע שהסוכנים בחו"ל יהיו יותר חזקים הם יוכלו לבקש יותר עמלה מהמלונות.

רן ירושלמי: הם יבקשו יותר עמלה מהמלונות – המלונות גם ככה יצטרכו להעלות את המחירים.

רן ירושלמי: יותר מזה, דיברנו על מנגנון שישמור שהמחירים לא יעלו.

רן ירושלמי: ברור שהמחירים יעלו.

רן ירושלמי: זה פחת.

אתי בנדלר: לא הבנתי למה זה יחזק את הספקים מחו"ל, אלא אם כן הוא יוצא מתוך הנחה שאנחנו חושבים שהיא מוטעית שעל אף ספק מחו"ל החוק הישראלי לא חל.

אתי בנדלר: אחרת אני לא מבינה למה זה - - -

בצלאל סמוטריץ': המצב נכון להיום הוא שכשאני נכנס היום ל"בוקינג" ומזמין מלון או טיסה הם נותנים לי ללא יכולת ביטול, אני משלם את המחיר הנמוך - - -

איתן כבל: בצלאל, בצלאל.

בצלאל סמוטריץ': אני חושב - - - אני מסכים איתה.

רן ירושלמי: אני גם רוצה להגיד משהו לגבי עליית המחירים.

רן ירושלמי: ברור שתהיה עליית מחירים ויהיו מלונות או כל מיני מקומות שינסו להעלות מחירים.

רן ירושלמי: זה פחת.

רן ירושלמי: אין מה לעשות.

רן ירושלמי: אבל צריך לתת קומפלימנט לצרכן.

רן ירושלמי: ההוכחה לכך זה החוק הקיים היום.

רן ירושלמי: הצרכן זיהה שלא טוב לו, ומצא פתרון במקום אחר.

רן ירושלמי: הצרכן יכול למרוד, יכול לדרוש ירידת מחירים.

רן ירושלמי: כשנשמע את הצרכן אומר את זה נוכל לעשות את השינוי בצו השעה.

איתן כבל: תודה.

אתי בנדלר: אגב, סליחה, יש לך גם נתונים לגבי צרכנים ישראלים שקונים נופש במלון בארץ באמצעות ספקים מחו"ל?

אתי בנדלר: איך זה מתפלג בין עסקאות שניתן לבטלן ועסקאות שלא ניתן לבטלן?

רן ירושלמי: אני בהחלט יכול לבדוק את זה.

רן ירושלמי: אתרי הבית של בתי מלון - -

אתי בנדלר: אלא אם כן תגיד שאני צרכן לא רציונלי אבל אני תמיד לוקחת עסקת refundable.

רן ירושלמי: זה בסדר לגמרי.

רן ירושלמי: אני פשוט שואל את עצמי מאיזו סיבה - -

בצלאל סמוטריץ': אבל אם את עושה refundable אז למה את הולכת לבוקינג ולא - - -?

אתי בנדלר: כי הרבה פעמים זה יותר זול.

חני סובול: זה ברור שזה יותר זול.

חני סובול: כי הוא - - -

קריאות: - - -

חני סובול: אתי, זה ברור שזה יותר זול כי הוא מתמחר בפנים את ה-non refundable אז זה ברור שזה יותר זול.

איתן כבל: תודה.

איתן כבל: בבקשה, גיל סתיו.

גיל סתיו: שלום.

גיל סתיו: אני סמנכ"ל שיווק ומכירות בקבוצת ישראייר.

גיל סתיו: אני רוצה להסב את תשומת לבכם לדוח תנועת היוצאים מנתב"ג שפורסם רק אתמול.

גיל סתיו: החברות שנמצאות במקום השלישי והרביעי מבין כלל חברות התעופה – אגב, הראשון זה אל-על והשני זה טורקיש; במקום השלישי – חברת "וויזאייר", חברת לואו קוסט עם גידול של 78% לעומת שנה שעברה; במקום הרביעי חברת "איזיג'ט", חברת לואו קוסט, עם גידול של 16% לעומת שנה שעברה.

גיל סתיו: אלה חברות שמוכרות כרטיסים non refundable.

גיל סתיו: יכול להיות שמישהו עוד לוקח אותם ומתווכח איתם, אבל בסוף אני לא שמעתי על מישהו שגבה מהם כסף.

גיל סתיו: נהפוך הוא – נותנים להם כסף.

גיל סתיו: המשמעות היא שהצרכן בוחר את חברות הלואו קוסט של אלה שנותנות את האפשרות לקנות כרטיס non refundable.

איתן כבל: אבל לואו קוסט לא קונים בגלל שום מצב.

איתן כבל: זה פשוט יותר זול בצורה משמעותית.

איתן כבל: בן אדם מוכן לשבת גם בתוך תא בלי המזוודה ובלי האוכל - -

קריאות: - - -

איתן כבל: אין בעיה - -

בצלאל סמוטריץ': זה גם חלק מהמרכיבים שאני יכול לבטל.

גיל סתיו: - - -

איתן כבל: רק רגע.

איתן כבל: מה יפה בשיח הזה?

איתן כבל: שכל אחד מגיע עם ההרצאה שלו מהבית שלו.

איתן כבל: בבית שלו יש לו הפרצוף שלו, החדרים שלו, הכניסות שלו, הידיות של הדלתות – כל אחד מכיר את הבית שלו.

איתן כבל: אנחנו מנסים להכיר את כל הבתים.

איתן כבל: מה אני מבקש מכם בעצם?

איתן כבל: עד לרגע זה נאמרו הרבה דברים חכמים.

איתן כבל: כבר הרבה זמן לא היה דיון כזה ברמה מקצועית נטו, שאתה שומע דברים גם אם בהכרח אתה לא מסכים איתם.

בצלאל סמוטריץ': תביא הרבה חוקים שלי לוועדה ותראה שיש לך הרבה דברי חוכמה.

איתן כבל: דברי חוכמה זה לא קשור אליך.

איתן כבל: מה שאני מנסה לומר לכולם כאן

איתן כבל: זה שהחוכמה שאני מבקש מכם היא לא לספר לי איך כל אחד מסתכל בעין שלו לאחור אל שולחיו, אלא איך מביאים כל אחד במגבלות שלו – בוודאי, אני לא מצפה - -

גיל סתיו: - - -

איתן כבל: כן.

איתן כבל: לבוא ולנסות שכל אחד יגיד, אוקיי, זה המצב, אנחנו מבינים אותו, אנחנו חושבים שאם זה ייעשה בצורה כזאת וכך וכך אפשר לדבר על זה.

איתן כבל: אתה תבוא מהמקום שלך, אתה תבוא מהמקום שלך, חני תבוא מהמקום שלה, ויכול להיות שבסוף נראה שאי אפשר לרבע את המעגל – גם זאת אפשרות, והיא לא מופרכת.

איתן כבל: אין לי פה משהו שאני יודע להגיד אותו שחור על גבי לבן בעיקר שזה עולם מאוד מתפתח.

איתן כבל: כשאני קורא כתבות איך עולם התעופה הולך להיות בעוד 15-10 שנה זה כמו שאתה נוסע יותר זול במונית בתל-אביב של היום, אם אני אומר את זה בצורה מוגזמת.

איתן כבל: זה עולם שמקבל פרצוף אחר לגמרי.

איתן כבל: אבל בשורה התחתונה אני מנסה להגיד לכם שכל אחד ייצג את עמדתו נהדר.

איתן כבל: אני אפילו לא אומר, למה לא.

איתן כבל: תסיים, בבקשה.

גיל סתיו: עוד שני משפטים: לא סתם בדירקטיבה האירופית החדשה שדיברנו עליה דיברו על חבילות ולא על טיסות, כי טיסות זה מוצר אחר.

גיל סתיו: לדעתי, הדרך הנכונה היא למצוא את שביל הזהב.

גיל סתיו: לכן יש לנו פגישה לנסות לפתור יחד עם הרשות ולראות איך אנחנו יוצרים מצב לטובת הלקוחות.

איתן כבל: בסדר גמור.

איתן כבל: תודה.

איתן כבל: ליאור פרבר, נציגו של שר התיירות, בבקשה.

ליאור פרבר: אני יועץ מקצועי לשר התיירות.

ליאור פרבר: הדיון פה הוא דיון חשוב, ואנחנו לומדים ממנו הרבה.

ליאור פרבר: פחות או יותר את הטענות שנשמעות פה למדנו בחודשים האחרונים והתמודדנו עם מרבית הטענות הללו.

ליאור פרבר: אנחנו מודעים לסיכונים שעולים מההצעה הזאת, ובכל זאת אנחנו תומכים בהצעה מכמה סיבות.

ליאור פרבר: קודם כול אנחנו ניסינו לייצר איזונים - -

קריאה: איזו הצעה?

איתן כבל: ההצעה שהציעה חבר הכנסת סמוטריץ'.

קריאה: שהיא כרגע על השולחן ומדברת רק על חו"ל?

קריאות: לא.

ליאור פרבר: אני אסביר.

ליאור פרבר: אנחנו מציעים לאפשר שתי אפשרות: אחת, למכור את החבילה או את המלון עם אפשרות ביטול ואופציה שנייה לעשות את זה בלי ביטול.

ליאור פרבר: כל הדבר הזה, לעשות אותו הוראת שעה למשך שנה.

ליאור פרבר: הדבר הזה זה ללכת על קרקע יציבה, והיא יוצרת איזון למול הסיכונים שעולים.

איתן כבל: בצלאל ייצג אתכם בצורה - - -

ליאור פרבר: אני אגיד את זה בקצרה.

ליאור פרבר: אני חושב שאנחנו לא נבטל את האפשרות לקנות חבילה עם אפשרות ביטול, וזה ייתן את הקרקע היציבה לאותם אנשים שמחפשים את היכולת לבטל; ומצד שני ניתן אופציה נוספת לרכוש את החבילה בלי אופציה לבטל.

ליאור פרבר: אנחנו סבורים שבשל השוק התחרותי והשוק המשוכלל היא תהיה יותר זולה ותאפשר הורדת מחירים.

ליאור פרבר: כדי למנוע את החשש שזה יביא הלכה למעשה לעליית מחירים אנחנו נקבע את זה כהוראת שעה למשך שנה כדי שנוכל לעקוב אחרי המחירים, ונראה בתום השנה מה קרה בפועל בשוק.

איתן כבל: תודה.

איתן כבל: נציג משרד התחבורה, בבקשה.

רון חלפון: אני מהלשכה המשפטית של משרד התחבורה.

רון חלפון: אני אייחד את הדיבור רק לנושא הטיסות ולא לעניין המלונאות.

רון חלפון: ההוראה בחוק הגנת הצרכן ותקנותיו בנוגע לטיסות היא חריג ברמה העולמית.

רון חלפון: אין לזה אח ורע לזכות ביטול כל כך נרחבת.

איתן כבל: היא הציגה את זה.

רון חלפון: אבל אתה אומר שכל אחד בא מהפריזמה שלו אז אנחנו מהפריזמה שאחראים לנושא הישראלי.

רון חלפון: לכן אנחנו מציגים את זה.

רון חלפון: אין לזה אח ורע.

רון חלפון: הענף הבין-לאומי הזה מתנהג אחרת גם בישראל.

רון חלפון: בישראל חלק גדול מהטיסות נמכרות non refundable כבר היום.

רון חלפון: יש מחלוקת משפטית אם חוק הגנת הצרכן חל על עסקאות של חברות זרות ללא נציגות בארץ או לא.

רון חלפון: אני רואה את הרמת הגבה של עו"ד אתי בנלדר.

רון חלפון: בתוך הממשלה יש מחלוקת בנוגע לסוגיה הזאת, וזה הובא בפני היועץ המשפטי לממשלה, ועדיין לא ניתנה הכרעה בסוגיה הזאת.

אתי בנדלר: עדיין לא ניתנה?

רון חלפון: עדיין לא ניתנה הכרעה.

רון חלפון: אנחנו סבורים שצריכים לאפשר את זה.

רון חלפון: לא ייתכן שחלק מהחברות הזרות יוכלו למכור מוצר מסוים, והחברות הישראליות יהיו מחויבות להתחרות עם החברות הזרות ועם יד אחת קשורה.

רון חלפון: זה לא ייתכן שאחד יכול לעשות כך ואחד יכול לעשות אחרת כשכולם מתחרים בענף בין-לאומי.

רון חלפון: לכן אנחנו תומכים בהחרגת ענף הטיסות מדיני ביטול עסקה, ואנחנו נסכים גם להוראת שעה כדי שתוכל לבחון את זה.

איתן כבל: תודה.

איתן כבל: כן, גברתי.

דליה שיליאן: אני ד"ר דליה שיליאן, אני כתבתי את חוות הדעת.

דליה שיליאן: אני מהרשות להגנת הצרכן, מנהלת מחקר ופיתוח.

דליה שיליאן: אני לא אתייחס לכל חוות הדעת שלי, אבל חשוב לי להעביר נקודה שגויה שהעלה אותה הנציג של חברת "סימפלקס".

דליה שיליאן: אני תמיד שמעתי שה- non refundable ב-OTA הוא יותר זול.

דליה שיליאן: לכן אמרתי שאבדוק הלכה למעשה.

דליה שיליאן: לקחתי שלושה נופשים – ומי שרוצה אני אעביר לו צילומי המסך שעברו להתאחדות המלונות – ובדקתי את אותו נופש בדיוק ב- non refundable ב"בוקינג" או אצל עוסק ישראלי שמחויב ל- refundable.

דליה שיליאן: non refundable זה non refundable מלא, זאת אומרת שאין החזר כספי או זה non refundable חלקי כך שהחל מהיום הראשון אתה משלם כ-50% דמי ביטול.

קריאה: אבל, דליה, זה לא נכון.

דליה שיליאן: אבל רוב העסקאות היו non refundable טהור.

דליה שיליאן: ההיגיון צריך להגיד שעסקת non refundable אצל בוקינג תתומחר יותר נמוך מעסקת refundable אצל העוסק הישראלי – זה ההיגיון, שזאת הפרמיה שהשוק לוקח.

דליה שיליאן: ואנחנו ראינו שלמעלה מ-75% מהמקרים עסקת refundable של עוסק ישראלי מתומחרת נמוך יותר מעסקת non refundable בבוקינג.

דליה שיליאן: תבינו מה אני אומרת.

קריאה: מה?

דליה שיליאן: עסקת non refundable בבוקינג מתומחרת יותר נמוך מעסקת refundable - -

בצלאל סמוטריץ': הפוך – יותר גבוה.

דליה שיליאן: יותר גבוה.

דליה שיליאן: מה זה אומר?

דליה שיליאן: שחוסר היכולת להתחרות עם OTA לא נובע מהמחיר.

קריאה: למה?

בצלאל סמוטריץ': - - -

דליה שיליאן: למה?

דליה שיליאן: כי העניין הוא - -

קריאה: זה לא נכון.

בצלאל סמוטריץ': זה שומט את הקרקע מתחת - - -

דליה שיליאן: העניין הוא שהכוח של OTA הוא לא במחיר.

דליה שיליאן: אם הצרכן יעשה את ההשוואה ב-OTA, נניח ימצא מלון איקס – אני לא רוצה לנקוב בשמות – וילך לאתר המלון ויקנה ברוב המקרים באתר המלון או אצל סוכן ישראלי כמו "איסתא" או "גוליבר" הוא ימצא יותר זול.

דליה שיליאן: העניין הוא שהרבה פעמים הצרכן לא עושה את הצעד הזה.

דליה שיליאן: הכוח של ה-OTA הוא בכך שהוא נותן לך את מגוון האפשרויות, לא המחיר בפועל.

דליה שיליאן: זאת טענה שאני רוצה לשרש, לפי הבדיקה שעשיתי.

קריאות: - - -

בצלאל סמוטריץ': את אומרת שאת הולכת לבוקינג זה יותר זול - -

אתי בנדלר: כי חשבתי - - -

קריאות: - - -

בצלאל סמוטריץ': תדעו לכם שזה יהיה עכשיו ניצול מידע פנים אם עכשיו תלכי להשוות מחירים - - - אני רוצה חוות דעת משפטית.

אתי בנדלר: אני רוצה להגיד לך שכשלאה ואני נסענו ביחד על אותה עסקה היא עשתה את זה ללא זכות ביטול, ואני עם זכות ביטול - - -

לאה ורון: ובכלל יכולנו לפנות לבוקינג.

בצלאל סמוטריץ': אני אבקש חוות דעת משפטית אם מותר לנו להשתמש במחקר שלה כדי לשפר את - - - שלנו.

איתן כבל: אוקיי.

איתן כבל: אני נהנה מהדיון הזה.

איתן כבל: ד"ר דליה שיליאן הביאה לנו כאן נתון מאוד מרתק ומעניין.

בצלאל סמוטריץ': זה לא שומט את הקרקע מתחת לכל הדיון?

קריאות: - - -

מיכאל אטלן: זה - - - את הספקות.

איתן כבל: מיכאל, אני רוצה שקודם כול נסיים ואני אאפשר לך כי אני רוצה להגיע לסיכום.

רן ירושלמי: רק מילה קטנה.

רן ירושלמי: יש לנו מחלקת השוואות מחירים.

רן ירושלמי: ביקשתי שיעשו בדיקה זריזה תוך כדי הדיבור.

רן ירושלמי: מתוך חמש השוואות non refundable של אותו מלון מול חו"ל והארץ אנחנו עומדים כרגע על מינוס 17% לטובת חו"ל.

דליה שיליאן: אני אפילו עשיתי צילומי מסך.

רן ירושלמי: גם לי יש - - - ממש מעכשיו.

יהל בן נר: אבל זה לא נכון.

איתן כבל: ד"ר שיליאן, את יודעת מה העניין?

איתן כבל: אני מודיע לך שעל כל מה שתגידי ינברו אפילו בטימבוקטו כדי למצוא חברת תעופה.

איתן כבל: עזבי את זה עכשיו.

איתן כבל: אני לא שוכח דבר אחד – אני רוצה להבהיר דבר אחד: אתם בעלי אינטרס לגיטימי, וכל אחד שם את האינטרס שלו בצורה פתוחה ולגיטימית.

איתן כבל: שלא מישהו יחשוב אחרת.

איתן כבל: רק אני לא רוצה שהוויכוח הזה יתקיים כי אין לו סיכוי באופן שבו זה התנהל עכשיו כי על כל דבר יכולים להגיד, אח שלי, חכה, אני בדיוק מתקשר לחבר שלי שבדיוק עכשיו נחת והצליח למצוא איזה סוכן שהלך איתו ברגל, ותוך כדי הצליח לשמוע ממנו איזו מילה.

איתן כבל: אני לא רוצה מקרים כאלה.

איתן כבל: סיימת?

איתן כבל: תודה.

איתן כבל: כן, גברתי.

איתן כבל: שם ותפקיד.

שירלי קציר: אני ממשרד פישר-בכר.

שירלי קציר: כעניין של עובדה יש עכשיו הליכים באירופה וגם בישראל – OTA מכריחים בתי מלון לפרסם את המחיר שהם נותנים ל-OTA והמחיר בבית המלון כך שיהיה חייב להיות זהה.

שירלי קציר: הדבר הזה אושר ברשות להגבלים עסקיים באירופה כמעט בכל מדינות אירופה כך שמה שאת אומרת מעורר תמיהה – באמת בלשון עדינה.

שירלי קציר: אני לא ארחיב בעניין - -

בצלאל סמוטריץ': את יכולה לחזור?

בצלאל סמוטריץ': אני לא הבנתי.

בצלאל סמוטריץ': מה הדרישה?

שירלי קציר: OTA – סוכנויות נסיעות און-ליין כוללות בתוך החוזים שלהם עם בתי המלון בישראל ובעולם דרישה שמחייבת את בתי המלון כשהם מפרסמים את המחירים באינטרנט לתת אותו מחיר או זול יותר ל-OTA.

שירלי קציר: זאת אומרת שלא יעלה על הדעת שבבית המלון יהיה מחיר יותר נמוך מה-OTA, וה- OTA יישב בשקט.

שירלי קציר: אני אגיד לך גם למה זה קורה – יש להם סוכני שטח.

שירלי קציר: סוכני השטח זה אנחנו, הצרכנים.

שירלי קציר: כל צרכן שקונה היום בבוקינג, באקספדיה ורואה מחיר יותר זול בבית המלון הולך אחר כך לאקספדיה ואומר לה, מצאתי מחיר יותר זול, תני לי את ההפרש, מקבל את ההפרש, ואז אקספדיה חוזרת בדלת האחורית לבית המלון.

שירלי קציר: כך שאני באמת תמהה על המחקר.

שירלי קציר: אני אשמח לראות ולקרוא את הנייר שהכנת.

שירלי קציר: זה החלטות פומביות.

שירלי קציר: אני לא גיליתי את אמריקה.

שירלי קציר: בכל אתר אפשר למצוא את זה.

איתן כבל: תודה, גברתי.

איתן כבל: כן, חני, בבקשה.

חני סובול: אני רוצה לדבר גם על נקודת המבט של המדינה.

חני סובול: אני חושבת שאם לא נהיה אמיצים – ונדרש פה אומץ בחוק הזה, ואני רוצה לציין לשבח את האומץ של חבר הכנסת סמוטריץ' ושל מי שנלווים אליו לחוק - יש פה אומץ, אבל צריך להסתכל גם על נקודת המבט של המדינה.

חני סובול: אנחנו רואים אצל סוכני הנסיעות שאנחנו לא מסוגלים להתחרות.

חני סובול: מספר סוכני הנסיעות הולך וקטן, בין היתר בגלל החוקים המפלים האלה.

חני סובול: אנחנו מפסידים המון כסף לטובת ה-OTA.

חני סובול: זה אומר מסים שלא משולמים כאן; OTA לא משלמים את המיסים בישראל- -

בצלאל סמוטריץ': - - - הכסף הולך לארצות-הברית - - -

חני סובול: - - או הכסף הולך למדינות - -

איתן כבל: גם שם לא יהיה.

איתן כבל: אל תדאג.

איתן כבל: זה לא פטנט ישראלי.

חני סובול: יש פה בעיה של מיסוי; יש פה בעיה של חוסר שוויוניות, ולא יכול להיות שחוק שצריך להיות שוויוני לכולם, אנחנו מפלים את חברות התעופה הישראליות, מפלים את הסוכנים הישראלים.

איתן כבל: חני, את יודעת שאני עצרתי חוק שלי - -

חני סובול: נכון, נכון.

איתן כבל: - - שהוא כבר היה בהכנה לקריאה ראשונה ויכול להיות שנחדש אותו.

חני סובול: אני מסכימה איתך.

חני סובול: אני חושבת שצריך לחדש אותו.

איתן כבל: אוקיי.

איתן כבל: את יודעת על מה זה?

איתן כבל: גם על זכות ביטול.

איתן כבל: אני רגע פותח סוגריים: אם רכשתי כרטיס טיסה, ומסיבות כאלה ואחרות אני לא יכול לטוס, ואמרתי לאתי, יש לי כרטיס, ואני נותן לך את הכרטיס - -

קריאה: אתה לא יכול.

איתן כבל: ברור.

איתן כבל: זה החוק.

לאה ורון: זאת הטענה שלו - - -

קריאה: - - - במדינת ישראל שאנחנו לא כמו שאר המדינות.

איתן כבל: מה העניין?

איתן כבל: אמרו לי שיותר זול לקנות כרטיס חדש מאשר להעביר את הזכות שלי.

איתן כבל: אני רוצה להעביר לילד שלי מאשר להעביר את הזכות - -

לאה ורון: בתוך המשפחה.

איתן כבל: אלה הכללים.

שירלי קציר: תלוי איזה כרטיס.

איתן כבל: יקירה, שוב את מתחילה לייצג את כל החברות שלך?

איתן כבל: עכשיו זה מהלואו קוסט?

איתן כבל: איפה – באסיה?

איתן כבל: באפריקה?

שירלי קציר: בלגאסי.

איתן כבל: באה אליי חני.

איתן כבל: תגידי לחבר כנסת לעצור חקיקה פרטית שלו שכבר עברה טרומית זה כמו לבקש ממנו לעלות לקומה אחרונה ולקפוץ.

איתן כבל: אמת או לא? אני לא מכיר הרבה שיעצרו.

איתן כבל: הם יגידו לך, תטיסי את זה, תעבירי את זה, רק תני לי להעביר את החוק.

איתן כבל: כי חני באה בטענה שהיה לי קשה להתמודד איתה.

איתן כבל: היא אמרה שאני מייצר אפליה כלפי החבר'ה בישראל לעומת החברות בעולם.

איתן כבל: ועצרתי את זה.

איתן כבל: יכול להיות שהמצב היום הוא קצת שונה.

איתן כבל: את זוכרת את שיחת המסדרון שלנו?

איתן כבל: ויכול להיות שהגיע הזמן להסדיר את העניין הזה.

חני סובול: רק משפט אחרון לגבי חוסר השוויון.

חני סובול: חוסר השוויון הזה גורם לאי תחרותיות.

חני סובול: כי ככל שמספר סוכני הנסיעות – ואנחנו מדברים גם על ה"און-ליין", אנחנו לא מדברים על סוכן הנסיעות הקלסי.

חני סובול: אל תסתכלו עליי ותחשבו על הדור של פעם שנכנס לסוכני נסיעות.

חני סובול: הכול נעשה באינטרנט.

חני סובול: אבל אלה אתרים ישראליים, והם לא יכולים להתחרות באתרים הבין-לאומיים.

חני סובול: אנחנו לא מדברים על ה-walk in.

חני סובול: ממש לא על הסוכנים האלה.

חני סובול: ושם הידיים שלנו קשורות, וזה לא הגיוני.

חני סובול: יש כבר סוכני נסיעות אינטרנטיים גדולים מאוד ששוקלים להעביר את הפעילות שלהם לקפריסין ולמדינות אחרות באירופה.

איתן כבל: חני, תודה.

איתן כבל: אני כבר צריך לסיים.

איתן כבל: בבקשה, יהל.

יהל בן נר: אני רציתי להגיד לגבי העבודה של ד"ר דליה שיליאן.

יהל בן נר: אנחנו ענינו על העבודה הזאת גם מבחינת שאלות כלכליות שנשאלו שם וגם לגבי ההשוואה שדליה עשתה בין עסקאות non refundable – refundable.

יהל בן נר: לדעתי, מתוך 20 דוגמות שהיו שם דוגמה אחת היא נכונה ותואמת להסבר שלך.

יהל בן נר: שאר הדוגמות – וענינו על זה ממש בפירוט, ואני אשמח להעביר את זה לוועדה – או שזאת הייתה עסקת non refundable לדעתך, אבל היא לא באמת הייתה עסקת non refundable, אלא הייתה עסקת refundable , ופשוט נכתבו בה דמי הביטול שיחולו מתאריך מסוים כמו שהחוק מכיר; או שזאת לא הייתה עסקת non refundable.

איתן כבל: אוקיי, בסדר.

יהל בן נר: עכשיו, תראו, הסוכנים יכולים לעשות הנחות מהמחירים שלהם.

יהל בן נר: זה לגיטימי.

יהל בן נר: הם פעמים רבות עושים את זה.

איתן כבל: מה שנקרא, מהאוכל של הילדים שלי.

יהל בן נר: כן, ממש ככה.

איתן כבל: זה משפט נפוץ.

יהל בן נר: הוא רוצה להתחרות, והוא עושה את זה.

יהל בן נר: אתר המלון יכול להציע הצעות והנחות באתר שלו כדי לקדם את הטרפיק לאתר שלו.

יהל בן נר: אבל אני רוצה לחזק את מה שחני אומרת – יש לנו פה הזדמנות לתת לתעשיית התיירות להתחרות בצורה נאותה - -

איתן כבל: יהל - -

יהל בן נר: חבר הכנסת כבל, תראה - -

איתן כבל: אני לא רוצה לפתוח עכשיו את הדיון.

יהל בן נר: אנחנו לא פותחים את הדיון.

איתן כבל: הסיום שלך הוא התחלה של דיון.

יהל בן נר: אני לא פותחת את הדיון, אני רק אומרת שאנחנו הולכים פה על מתווה מאוד זהיר; על הוראת שעה, על בחינה.

יהל בן נר: אנחנו מתחייבים להעביר את כל הנתונים ולשתף פעולה- -

איתן כבל: תודה, יהל.

יהל בן נר: - - הסיכון הוא מגודר מאוד.

איתן כבל: יהל, תודה רבה.

איתן כבל: בבקשה, נמרוד הגלילי.

נמרוד הגלילי: אני מארגון חברות השכרת הרכב.

נמרוד הגלילי: ישבתי עד עכשיו בשקט, ואני חייב לציין שהבעיה שמוצגת פה של הסוכנים ושל חברות התעופה היא רלוונטית גם לחברות השכרת הרכב.

נמרוד הגלילי: היום יש גם אתרים בין-לאומיים - - - וההצעה כפי שמונחת כרגע מדברת גם על שירותי השכרה בחו"ל.

נמרוד הגלילי: אבל גם חברות השכרת הרכב בארץ מתמודדות עם אותה בעיה.

איתן כבל: תודה, נמרוד.

איתן כבל: בבקשה, עו"ד וגיף אליאב.

וגיף אליאב: אני מרשות ההסתדרות לצרכנות.

וגיף אליאב: נציג משרד התיירות אמר שהוא חושב שמחיר העסקה ללא זכות ביטול תהיה זולה יותר מהעסקה עם זכות ביטול.

וגיף אליאב: קיימת לקונה מאוד משמעותית בחוק ואנחנו הגשנו נייר עמדה.

וגיף אליאב: בחוק הנושא הזה אמור להיות מוסדר.

וגיף אליאב: בין החלופות אמור להיות פער במחירים.

וגיף אליאב: לא מספיק לחשוב שזה מה שיקרה בפועל, אלא חשוב שזה יהיה מוגדר בחוק.

וגיף אליאב: ואז הוועדה צריכה לדון, לטעמנו - -

בצלאל סמוטריץ': אין דבר כזה.

בצלאל סמוטריץ': אנחנו לא יכולים לקבוע מחירים - -

וגיף אליאב: אני אסביר את מה שאמרתי.

וגיף אליאב: ברגע שיש לצרכן זכות ביטול עסקה, ואתה מבקש ממנו לוותר על הזכות הזאת בתמורה אתה צריך לתת משהו.

וגיף אליאב: וגם אתה פעמים רבות אמרת שהעסקה הזאת ללא זכות ביטול תהיה זולה יותר.

בצלאל סמוטריץ': אבל אחרת הצרכן לא ייקח אותה.

בצלאל סמוטריץ': הצרכן לא יוותר על הזכות אם הוא לא יקבל את זה בתמורה.

בצלאל סמוטריץ': אני כמחוקק לא קובע מחירים.

אנואר חילף: לא, לא, אבל אם זה ברור כל כך לכולם, כולל למציע, מאיפה באה ההתנגדות שהדבר יהיה מוסדר בחוק?

איתן כבל: תודה, תודה.

בצלאל סמוטריץ': מה פירוש?

איתן כבל: די, בצלאל.

בצלאל סמוטריץ': אני בעד שוק חופשי - -

איתן כבל: בצלאל - - -

אנואר חילף: אתה בעד שוק חופשי אבל אתה רוצה שזה לא יהיה מוגדר בחוק.

אנואר חילף: אנחנו גם חושבים שהוראת שעה זה כלי שלא מתאים לחקיקה צרכנית.

אנואר חילף: אני מופיע פה 12 שנים, ואני לא זוכר אף מקרה כזה.

אנואר חילף: אני חושב שכדאי ללמוד את הנושא, ואז להביא בפני הוועדה ולעשות חוק מאשר לעשות הוראת שעה.

אנואר חילף: אין שום דחיפות ושום דבר שהוא קיצוני ובוער.

אנואר חילף: לומדים נושא ואז מחליטים.

אנואר חילף: תודה.

איתן כבל: תודה.

איתן כבל: אחרון הדוברים מיכאל אטלן, בבקשה.

מיכאל אטלן: הוויכוח העיוני יכול להמשיך במקביל להליכה על הפיילוט.

מיכאל אטלן: אני רק רוצה להגיד שמכל מה שלמדתי בתקופה האחרונה ברור לי לגמרי שמעקב אחרי מחירים בתחום הזה זה טיפול בביג דאטה.

מיכאל אטלן: זה סיפור.

מיכאל אטלן: אני התניתי את ההסכמה שלנו בזה שיתגברו אותנו לצורך העניין הזה.

בצלאל סמוטריץ': בקיצור - - - מאוד תקציבית.

בצלאל סמוטריץ': איפה אגף תקציבים פה.

מיכאל אטלן: גם לא ברור איך הם ינגישו אותו.

מיכאל אטלן: גם להם זה טיפול בביג דאטה.

בצלאל סמוטריץ': מיכאל, ביקשת רשות מההסתדרות לקלוט עוד עובדים?

בצלאל סמוטריץ': הם מרשים לך?

בצלאל סמוטריץ': הם ישביתו את כל המשק אם תעז - -

מיכאל אטלן: אתה לא רוצה לסכל את זה, נכון?

בצלאל סמוטריץ': החוק הבא שלי שאני מניח שיעבור לפה יסדיר את זכות השביתה – מה מותר ומה אסור.

איתן כבל: אוקיי.

איתן כבל: גם הזכות לנשום.

איתן כבל: בבקשה, מיכאל.

מיכאל אטלן: תודה.

איתן כבל: תסיים את הדברים שלך עם פאנץ'.

מיכאל אטלן: אני מקווה שתינתן לי שהות מספיקה להגדיר.

בצלאל סמוטריץ': יש לך הערכת זמן מתי אתה חושב שתהיה מוכן להציע לנו מנגנון?

מיכאל אטלן: שבועות ספורים.

איתן כבל: יהל, אמרת כבר את הדיון לנושא הבא בנושא אחר, אבל כבר לדיון הבא.

יהל בן נר: בקשה קטנה – שתנחה אותנו ואת הממונה - -

איתן כבל: ברשות

איתן כבל: כם, אני רוצה לסכם את העניין.

בצלאל סמוטריץ': רגע, תן לי להגיד מילה קודם.

איתן כבל: בבקשה.

בצלאל סמוטריץ': קודם כול, תודה לכולם.

בצלאל סמוטריץ': היה דיון נכון וחכם.

בצלאל סמוטריץ': כמובן, תודה לעו"ד בנדלר וליושב-ראש.

בצלאל סמוטריץ': מיכאל, אמרתי לך, אני מוריד את הכובע.

אתי בנדלר: ולדינה.

בצלאל סמוטריץ': ברור.

בצלאל סמוטריץ': לכולם.

בצלאל סמוטריץ': הדיון הוא חשוב וטוב, וכולם רוצים להגיע לתוצאה שתהיה הכי טובה לצרכן הישראלי.

בצלאל סמוטריץ': אגב, אני מאמין שעסקה טובה היא win-win – מה שטוב לצרכן לא יהיה טוב לעוסק, מה שלא יהיה טוב לצרכן לא יהיה טוב לעוסק.

בצלאל סמוטריץ': לכן אני אומר גם לכם כעוסקים – אל תסתכלו על הכול דרך החור של הגרוש.

בצלאל סמוטריץ': בהמשך לדילמה מקודם אני חושב – ונראה לי שגם מנהלת הוועדה חושבת ככה, ואם אתה תסכים, איתן, אז הצעתי היא שבכל זאת נלך על הדבר הזה - - - בואו נצביע על מה שכבר יש לנו.

בצלאל סמוטריץ': לא נכון.

בצלאל סמוטריץ': זה מהלך גדול, בואו נמצה אותו.

בצלאל סמוטריץ': צריך לתת את הזמן לרשות לעשות את עבודתה יחד עם כל הגופים ולנסות להגיע למודל מאוזן ומדויק שייצור את העדינות שאנחנו צריכים בתוך התהליך הזה, ולהשתדל ללכת איתך ללוחות זמנים.

בצלאל סמוטריץ': כל אחד ייתן דחיפה קטנה שלו ונעשה את זה טוב ויסודי אבל גם בזמן נורמלי שנראה אותו עוד בקדנציה הזאת.

איתן כבל: תודה.

איתן כבל: ברשותכם, אני רוצה לסכם את התהליך ולומר שוב אחרי כל הדברים שגם בצלאל אמר.

איתן כבל: באמת הרבה זמן לא היה דיון ברמה מקצועית מאוד גבוהה משמעותית שגם נהניתי מהשיח שהתקיים פה.

איתן כבל: תודה לכל מי שעסק במלאכה וכל מי שהניח לפתחנו את כל הדברים שמצריכים מאתנו שמדובר בעסק הרבה יותר גדול.

איתן כבל: זה גם עסק שיש בו תקציבי עתק.

איתן כבל: כל תזוזה וכל שינוי הוא כמו דומינו במורכבות שלו כלפי הגופים השונים.

איתן כבל: זה לא רק הטיסה – זאת מערכת שלובה.

איתן כבל: היא דומינו לגמרי.

איתן כבל: אני מציע – אני לא הולך להצביע על שני החלקים, זה ברור לי.

איתן כבל: זאת אומרת אין סרט כזה.

איתן כבל: כבר עכשיו הרי ברור שהוויכוח המרכזי הוא הוויכוח על מה שקורה בארץ.

איתן כבל: אני לא רוצה לעכב את החלק הראשון אם מתאפשר או, אם חלילה, אני מייצר פיצול בין שני החלקים זה מייצר כאן סוג של בעייתיות.

אתי בנדלר: חבר הכנסת סמוטריץ' שאל אותי בתחילת הישיבה אם ניתן לפצל.

בצלאל סמוטריץ': אם גם הוא שואל אני בחברה טובה.

אתי בנדלר: עניתי לו שלא ניתן לפצל אלא סעיפים שיש בהצעת החוק.

אתי בנדלר: כאן הכול חדש.

אתי בנדלר: מעבר לזה יכול לבוא מישהו ולטעון שמדובר בנושא חדש.

אתי בנדלר: אבל זה בכל מקרה לא היה בהצעת החוק.

אתי בנדלר: זה דבר חדש, ולכן לא ניתן לפצל את זה.

איתן כבל: אוקיי.

איתן כבל: אז אין מצב שאני אצביע על זה בקריאה שנייה ושלישית.

בצלאל סמוטריץ': זה משהו טכני שאפשר לפתור אותו טכנית?

אתי בנדלר: לא.

בצלאל סמוטריץ': רגע, אני אציע.

בצלאל סמוטריץ': אפשר להצביע על זה, ואז זה יהיה בתוך החוק, ואז לפצל את זה.

אתי בנדלר: לא.

אתי בנדלר: ממש לא.

איתן כבל: בצלאל, זה באמת יותר מדי רציני.

אתי בנדלר: ההתייחסות היא לנוסח שפורסם.

בצלאל סמוטריץ': ברור.

איתן כבל: מכיוון שדינה לקחה על עצמה, לבקשתנו, להכין את המסמך החשוב הזה מונח המון על כתפייך.

איתן כבל: אני מדבר על זה ברצינות ולא כמילים מן הפה ולחוץ כיוון שיש כאן אינטרסים מאוד משמעותיים.

איתן כבל: רוב הדברים הם שחור ולבן, ואחר כך כל אחד עושה את הפרשנות לעצמו.

איתן כבל: זאת אומרת אם ד"ר שיליאן צודקת או רן – אם התשובה שהוא נתן לגבי חמישה מקרים שהוא בחן – או מה שמייצגת – אני באמת מסיר בפנייך את הכובע על האופן שבו את מייצגת את שולחייך שיש חובה היום לקבוע את אותה רמת מחירים - -

לאה ורון: מדובר על עורכת הדין שירלי קציר.

איתן כבל: יש כאן שאלות עובדתיות, עובדות.

איתן כבל: ושלא נתבלבל, גם על העובדות יהיה ויכוח.

איתן כבל: לכן אני יודע שכשאת, דינה, מביאה את זה הנחת העבודה שלי שדעתי יותר חזקה בעניין הזה כיוון שאת מייצגת את המכלול ואין לך אינטרס מובנה בתהליך, אלא להוציא תחת ידייך את התוצאה הכי מדויקת שאפשר.

איתן כבל: לכן אני מבקש, אנא, הגופים השונים, תיפגשו עם דינה צדוק כדי שהיא תוציא את העבודה הטובה תחת ידיה.

איתן כבל: לפעמים אתה לא רוצה לפגוע, אבל אתה יודע שאתה פוגע.

איתן כבל: העולם התקדם.

איתן כבל: עולם התעופה ממש ועולם התיירות מקבל פרצוף אחר.

איתן כבל: לא ירחק היום שלא תהיה בעיה עם סוכן בארצות-הברית או סוכן בארץ כי כללי המשחק יהיו אחרים לגמרי.

איתן כבל: אנחנו מבינים את זה.

איתן כבל: אם לפני כמה שנים הייתי קופץ לסוכן – היום זה עולם תוכן אחר לגמרי, אתם מכירים את זה היטב, וחני מכירה את העולם הזה, והם יצטרכו להתמודד עם זה.

איתן כבל: אבל אנחנו צריכים גם לעשות את זה נכון ומכובד ולא לייצר אפליה.

איתן כבל: אני עכשיו תלוי בך, דינה.

איתן כבל: אני מבקש שתיתני לזה את העדיפות העליונה.

אתי בנדלר: גם בהצעת נוסח ממשרד הכלכלה אפשר להציע נוסח.

מיכאל אטלן: ודאי.

איתן כבל: אני אומר גם לנציגי משרד התיירות – אין לי פה אידיאולוגיה שאני מתאבד עליה.

איתן כבל: אני חושב שזה מסוכן מדי ללכת על שנה או שנה וחצי של מעקב למרות שזה מאוד מפתה.

איתן כבל: אתה אומר, אני נכנס אל היער – או שיאכלו אותי או שאני אצליח לצאת.

איתן כבל: העניין הוא שזה 50%-50% ואולי יותר.

איתן כבל: אולי זה יער מאוד מפחיד.

איתן כבל: אני לא יודע.

אתי בנדלר: - - - להאריך את זה בעוד שנה וחצי - - -

יהל בן נר: חבר הכנסת זה יער שטיילת בו כבר בבוקינג.

איתן כבל: יהל, אני מזכיר לך שכל אחד מאתנו בא ממקום מסוים.

איתן כבל: אוקיי, שמעתי את ההערה שלך ונסעתי.

איתן כבל: גברתי, משרדי הממשלה, מיכאל אטלן, בבקשה, תכינו הצעת נוסח שתדע להתכתב וכל משרדי הממשלה ינסו לראות כאן את המכלול הגדול יותר.

איתן כבל: והכי טוב להוציא חוק שהוא על אדני ברזל.

איתן כבל: אני לא יודע לתת חוק מושלם.

איתן כבל: אין חיה כזאת.

איתן כבל: תודה רבה לכם, הישיבה נעולה.